title: ΟΔΗΓΙΑ 2004/48/ΕK ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 29ης Απριλίου 2004 σχετικά με την επιβολή των δικαιωμάτων διανοητικής ιδιοκτησίας (Κείμενο που παρουσιάζει ενδιαφέρον για τον ΕΟΧ)

text:
30.4.2004        EL Επίσηµη Εφηµερίδα της Ευρωπαϊκής Ένωσης                      L 157/ 45
_______________________________________________________________________________
               Ο∆ΗΓΙΑ 2004/48/ΕK ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                 ΚΑΙ ΤΟΥ ΣΥΜΒΟΥΛΙΟΥ
                                   της 29ης Απριλίου 2004
              σχετικά µε την επιβολή των δικαιωµάτων διανοητικής ιδιοκτησίας
                      (Κείµενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 95,
την πρόταση της Επιτροπής,
τη γνώµη της Ευρωπαϊκής Οικονοµικής και Κοινωνικής Επιτροπής 1,
αφού ζητήθηκε η γνώµη της Επιτροπής των Περιφερειών ,
Αποφασίζοντας σύµφωνα µε τη διαδικασία του άρθρου 251 της Συνθήκης 2,
1
      ΕΕ C 32, 5.2.2004, σ. 15.
2
      Γνώµη του Ευρωπαϊκού Κοινοβουλίου της 9ης Μαρτίου 2004 (δεν δηµοσιεύθηκε ακόµη
      στην Επίσηµη Εφηµερίδα) και απόφαση του Συµβουλίου της 26ης Απριλίου 2004.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 46
_______________________________________________________________________________
Εκτιµώντας τα εξής:
(1)   Η δηµιουργία της εσωτερικής αγοράς προϋποθέτει την εξάλειψη των περιορισµών της
      ελεύθερης κυκλοφορίας και των στρεβλώσεων του ανταγωνισµού, δηµιουργώντας
      συγχρόνως περιβάλλον που ευνοεί την καινοτοµία και τις επενδύσεις. Στο πλαίσιο αυτό, η
      προστασία της διανοητικής ιδιοκτησίας αποτελεί ουσιώδες στοιχείο για την επιτυχία της
      εσωτερικής αγοράς. Η προστασία της διανοητικής ιδιοκτησίας είναι σηµαντική όχι µόνο για
      την προώθηση της καινοτοµίας και της δηµιουργικότητας, αλλά και για την ανάπτυξη της
      απασχόλησης και τη βελτίωση της ανταγωνιστικότητας.
(2)   Η προστασία της διανοητικής ιδιοκτησίας θα πρέπει να δίνει τη δυνατότητα στον εφευρέτη ή
      στον δηµιουργό να αποκοµίζει νόµιµο κέρδος από την εφεύρεση ή τη δηµιουργία του. Θα
      πρέπει επίσης να επιτρέπει την ευρύτερη δυνατή διάδοση των νέων έργων, ιδεών και
      γνώσεων. Συγχρόνως, δεν θα πρέπει να παρακωλύει την ελευθερία της έκφρασης, την
      ελεύθερη κυκλοφορία των πληροφοριών ή την προστασία των δεδοµένων προσωπικού
      χαρακτήρα, συµπεριλαµβανοµένου του ∆ιαδικτύου.
(3)   Ωστόσο, χωρίς αποτελεσµατικά µέσα επιβολής των δικαιωµάτων διανοητικής ιδιοκτησίας, η
      καινοτοµία και η δηµιουργικότητα αποθαρρύνονται και οι επενδύσεις µειώνονται. Κατά
      συνέπεια, είναι αναγκαίο να ληφθεί µέριµνα ώστε το ουσιαστικό δίκαιο της διανοητικής
      ιδιοκτησίας, το οποίο σήµερα εµπίπτει σε µεγάλο βαθµό στο κοινοτικό κεκτηµένο, να
      εφαρµόζεται αποτελεσµατικά εντός της Κοινότητας. Από την άποψη αυτή, τα µέσα επιβολής
      των δικαιωµάτων διανοητικής ιδιοκτησίας αποκτούν κεφαλαιώδη σηµασία για την επιτυχία
      της εσωτερικής αγοράς.
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                         L 157/ 47
_______________________________________________________________________________
(4)   Σε διεθνές επίπεδο, όλα τα κράτη µέλη, καθώς και η ίδια η Κοινότητα για τα θέµατα που
      εµπίπτουν στην αρµοδιότητά της, δεσµεύονται από τη συναφθείσα στο πλαίσιο του
      Παγκόσµιου Οργανισµού Εµπορίου συµφωνία για τα δικαιώµατα διανοητικής ιδιοκτησίας
      στον τοµέα του εµπορίου («συµφωνία TRIPS»), η οποία εγκρίθηκε, ως τµήµα των
      πολυµερών συµφωνιών του Γύρου της Ουρουγουάης, µε την απόφαση 94/800/ΕΚ του
      Συµβουλίου 1.
(5)   Η συµφωνία TRIPS περιέχει, ειδικότερα, διατάξεις σχετικές µε τα µέσα επιβολής των
      δικαιωµάτων διανοητικής ιδιοκτησίας, οι οποίες αποτελούν κοινούς κανόνες που ισχύουν σε
      διεθνές επίπεδο και εφαρµόζονται σε όλα τα κράτη µέλη. Η παρούσα οδηγία δεν θα πρέπει να
      θίγει τις διεθνείς υποχρεώσεις των κρατών µελών, περιλαµβανοµένων των προβλεποµένων
      στη συµφωνία TRIPS.
(6)   Υπάρχουν, εξάλλου, διεθνείς συµβάσεις στις οποίες όλα τα κράτη µέλη είναι συµβαλλόµενα
      µέρη και οι οποίες περιέχουν επίσης διατάξεις σχετικές µε τα µέσα επιβολής των
      δικαιωµάτων διανοητικής ιδιοκτησίας. Πρόκειται, ειδικότερα, για τη Σύµβαση των Παρισίων
      για την προστασία της βιοµηχανικής ιδιοκτησίας, για τη σύµβαση της Βέρνης για την
      προστασία των λογοτεχνικών και καλλιτεχνικών έργων, και για τη σύµβαση της Ρώµης για
      την προστασία των ερµηνευτών ή εκτελεστών καλλιτεχνών, των παραγωγών
      φωνογραφηµάτων και των οργανισµών ραδιοφωνίας και τηλεόρασης.
(7)    Από τις διαβουλεύσεις που πραγµατοποίησε η Επιτροπή για το θέµα αυτό προκύπτει ότι,
      παρά τις διατάξεις της συµφωνίας TRIPS, στα κράτη µέλη εξακολουθούν να υπάρχουν
      σηµαντικές διαφορές όσον αφορά τα µέσα επιβολής των δικαιωµάτων διανοητικής
      ιδιοκτησίας. Για παράδειγµα, οι ρυθµίσεις περί εφαρµογής προσωρινών µέτρων που
      χρησιµοποιούνται ειδικότερα για τη διασφάλιση των αποδεικτικών στοιχείων, ο υπολογισµός
      της αποζηµίωσης ή οι ρυθµίσεις περί εφαρµογής προσωρινών διαταγών ποικίλλουν
      σηµαντικά από το ένα κράτος µέλος στο άλλο. Σε ορισµένα κράτη µέλη, δεν υπάρχουν µέτρα,
      διαδικασίες και µέτρα αποκατάστασης, όπως το δικαίωµα ενηµέρωσης και η απόσυρση,
      δαπάναις του παραβάτη, των επίµαχων εµπορευµάτων που έχουν διατεθεί στην αγορά.
1
      ΕΕ L 336, 23.12.1994, σ. 1.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 48
_______________________________________________________________________________
(8)   Οι διαφορές µεταξύ των συστηµάτων που ισχύουν στα κράτη µέλη όσον αφορά τα µέσα
      επιβολής των δικαιωµάτων διανοητικής ιδιοκτησίας υπονοµεύουν την εύρυθµη λειτουργία
      της εσωτερικής αγοράς και δεν επιτρέπουν τη διασφάλιση ισοδύναµου επιπέδου προστασίας
      εντός της Κοινότητας. Η εν λόγω κατάσταση δεν ευνοεί την ελεύθερη κυκλοφορία εντός της
      εσωτερικής αγοράς ούτε δηµιουργεί περιβάλλον ευνοϊκό για τον υγιή ανταγωνισµό.
(9)   Οι υπάρχουσες διαφορές οδηγούν επίσης σε αποδυνάµωση του ουσιαστικού δικαίου
      διανοητικής ιδιοκτησίας και σε κατακερµατισµό της εσωτερικής αγοράς στον τοµέα αυτόν. Η
      εν λόγω κατάσταση έχει ως αποτέλεσµα την απώλεια της εµπιστοσύνης των επιχειρηµατικών
      κύκλων στην εσωτερική αγορά και, κατά συνέπεια, τη µείωση των επενδύσεων στην
      καινοτοµία και τη δηµιουργία. Οι προσβολές των δικαιωµάτων διανοητικής ιδιοκτησίας
      φαίνεται ότι συνδέονται ολοένα και περισσότερο µε το οργανωµένο έγκληµα. Η αυξηµένη
      χρήση του ∆ιαδικτύου καθιστά δυνατή την άµεση διανοµή των πειρατικών προϊόντων
      παγκοσµίως. Η αποτελεσµατική τήρηση του ουσιαστικού δικαίου διανοητικής ιδιοκτησίας θα
      πρέπει να διασφαλιστεί µε ειδική δράση σε κοινοτικό επίπεδο. Κατά συνέπεια, η προσέγγιση
      των σχετικών νοµοθεσιών των κρατών µελών είναι ουσιώδης προϋπόθεση για την ορθή
      λειτουργία της εσωτερικής αγοράς.
(10) Στόχος της παρούσας οδηγίας είναι η προσέγγιση των νοµοθετικών συστηµάτων
      προκειµένου να διασφαλιστεί υψηλό, ισοδύναµο και οµοιογενές επίπεδο προστασίας της
      διανοητικής ιδιοκτησίας στην εσωτερική αγορά.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                           L 157/ 49
_______________________________________________________________________________
(11) Η παρούσα οδηγία δεν σκοπεί να θεσπίσει εναρµονισµένους κανόνες στους τοµείς της
      δικαστικής συνεργασίας, της δικαιοδοσίας ή της αναγνώρισης και εκτέλεσης αποφάσεων σε
      αστικές και εµπορικές υποθέσεις, ούτε ασχολείται µε το εφαρµοστέο δίκαιο. Υπάρχουν
      κοινοτικά κείµενα που διέπουν τα θέµατα αυτά σε γενικό επίπεδο και εφαρµόζονται,
      κατ’ αρχήν, και στον τοµέα της διανοητικής ιδιοκτησίας.
(12) Η παρούσα οδηγία δεν θα πρέπει να θίγει την εφαρµογή των κανόνων ανταγωνισµού, ιδίως
      των άρθρων 81 και 82 της Συνθήκης. Τα µέτρα που προβλέπονται στην παρούσα οδηγία δεν
      θα πρέπει να χρησιµοποιούνται για τον αδικαιολόγητο περιορισµό του ανταγωνισµού κατά
      τρόπο αντίθετο προς τη Συνθήκη.
(13) Είναι σκόπιµο να ορισθεί το πεδίο εφαρµογής της παρούσας οδηγίας µε τον ευρύτερο δυνατό
      τρόπο, ούτως ώστε να συµπεριλάβει το σύνολο των δικαιωµάτων διανοητικής ιδιοκτησίας
      που καλύπτονται από τις σχετικές κοινοτικές διατάξεις και/ή από την εθνική νοµοθεσία του
      συγκεκριµένου κράτους µέλους. Ωστόσο, η εν λόγω απαίτηση δεν επηρεάζει τη δυνατότητα
      των κρατών µελών που το επιθυµούν να επεκτείνουν, για εσωτερικούς σκοπούς, την
      εφαρµογή των διατάξεων της παρούσας οδηγίας σε πράξεις αθέµιτου ανταγωνισµού,
      συµπεριλαµβανοµένων των παρασιτικών αντιγράφων, ή σε παρόµοιες δραστηριότητες.
(14) Τα µέτρα των άρθρων 6, παράγραφος 2, 8, παράγραφος 1, και 9, παράγραφος 2, θα πρέπει να
      εφαρµόζονται µόνο σε πράξεις που διενεργήθηκαν σε εµπορική κλίµακα. Αυτό δεν επηρεάζει
      τη δυνατότητα των κρατών µελών να εφαρµόζουν τα εν λόγω µέτρα και σε άλλες πράξεις.
      Πράξεις που διενεργούνται σε εµπορική κλίµακα είναι οι πράξεις που αποσκοπούν σε άµεσο
      ή έµµεσο οικονοµικό ή εµπορικό όφελος· εξαιρούνται συνεπώς, κατά κανόνα, οι πράξεις των
      τελικών καταναλωτών που ενεργούν καλόπιστα.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 50
_______________________________________________________________________________
(15) Η παρούσα οδηγία δεν θα πρέπει να επηρεάζει το ουσιαστικό δίκαιο διανοητικής ιδιοκτησίας,
      την οδηγία 95/46/ΕΚ του Ευρωπαϊκού Κοινοβουλίου και του Συµβουλίου, της 24ης
      Οκτωβρίου 1995, για την προστασία των φυσικών προσώπων έναντι της επεξεργασίας
      δεδοµένων προσωπικού χαρακτήρα και για την ελεύθερη κυκλοφορία των δεδοµένων
      αυτών1, την οδηγία 1999/93/ΕΚ του Ευρωπαϊκού Κοινοβουλίου και του Συµβουλίου, της
      13ης ∆εκεµβρίου 1999, σχετικά µε τη θέσπιση ενός κοινοτικού πλαισίου για τις ηλεκτρονικές
      υπογραφές2 και την οδηγία 2000/31/ΕΚ του Ευρωπαϊκού Κοινοβουλίου και του Συµβουλίου,
      της 8ης Ιουνίου 2000, για ορισµένες νοµικές πτυχές των υπηρεσιών της κοινωνίας της
      πληροφορίας, ιδίως του ηλεκτρονικού εµπορίου, στην εσωτερική αγορά3.
1
      ΕΕ L 281, 23.11.1995, σ. 31. Οδηγία όπως τροποποιήθηκε µε τον κανονισµό (ΕΚ) αριθ.
      1882/203 (ΕΕ L 284, 31.10.2003, σ. 1).
2
      ΕΕ L 13, 19.1.2000, σ. 12.
3
      ΕΕ L 178, 17.7.2000, σ. 1.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                           L 157/ 51
_______________________________________________________________________________
(16) Οι διατάξεις της παρούσας οδηγίας δεν θα πρέπει να θίγουν τις ειδικές διατάξεις για την
      επιβολή των δικαιωµάτων και τις εξαιρέσεις στον τοµέα των δικαιωµάτων του δηµιουργού
      και των συγγενικών δικαιωµάτων που προβλέπονται από κοινοτικά κείµενα, και ιδίως τις
      διατάξεις της οδηγίας 91/250/ΕΟΚ του Συµβουλίου, της 14ης Μαΐου 1991, για τη νοµική
      προστασία των προγραµµάτων ηλεκτρονικών υπολογιστών 1 ή της οδηγίας 2001/29/ΕΚ του
      Ευρωπαϊκού Κοινοβουλίου και του Συµβουλίου, της 22ας Μαΐου 2001, για την εναρµόνιση
      ορισµένων πτυχών του δικαιώµατος του δηµιουργού και συγγενικών δικαιωµάτων στην
      κοινωνία της πληροφορίας2.
(17) Τα µέτρα, οι διαδικασίες και τα µέτρα αποκατάστασης που προβλέπει η παρούσα οδηγία θα
      πρέπει να προσδιορίζονται σε κάθε περίπτωση κατά τρόπον ώστε να λαµβάνονται δεόντως
      υπόψη τα ειδικά χαρακτηριστικά της συγκεκριµένης περίπτωσης, συµπεριλαµβανοµένων των
      ειδικών χαρακτηριστικών κάθε δικαιώµατος διανοητικής ιδιοκτησίας και, κατά περίπτωση,
      του εσκεµµένου ή µη εσκεµµένου χαρακτήρα της προσβολής.
1
      EE L 122, 17.5.1991, σ. 72. Οδηγία όπως τροποποιήθηκε µε την οδηγία 93/98/ΕΟΚ (ΕΕ L
      290, 24.11.1993, σ. 9).
2
      ΕΕ L 167, 22.6.2001, σ. 10.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 52
_______________________________________________________________________________
(18) Τα πρόσωπα που νοµιµοποιούνται να ζητούν την εφαρµογή των εν λόγω µέτρων,
      διαδικασιών και µέτρων αποκατάστασης δεν θα πρέπει να είναι µόνο οι δικαιούχοι
      δικαιωµάτων, αλλά και πρόσωπα µε άµεσο συµφέρον και ικανότητα διαδίκου, εφόσον το
      επιτρέπει η εφαρµοστέα νοµοθεσία και σύµφωνα µε αυτήν, µεταξύ των οποίων µπορούν να
      περιλαµβάνονται οι επαγγελµατικές οργανώσεις διαχείρισης των εν λόγω δικαιωµάτων ή
      προάσπισης των συλλογικών και ατοµικών συµφερόντων τα οποία έχουν αναλάβει να
      προστατεύουν.
(19) ∆εδοµένου ότι το δικαίωµα του δηµιουργού υφίσταται από τη δηµιουργία του έργου και δεν
      προϋποθέτει επίσηµη καταχώριση, είναι σκόπιµο να υιοθετηθεί η διάταξη του άρθρου 15 της
      Σύµβασης της Βέρνης, που θεσπίζει το τεκµήριο ότι δηµιουργός ενός λογοτεχνικού ή
      καλλιτεχνικού έργου είναι εκείνος του οποίου το όνοµά εµφανίζεται επί του έργου. Παρόµοιο
      τεκµήριο θα πρέπει να ισχύει και για τους κατόχους συγγενικών δικαιωµάτων, δεδοµένου ότι
      συχνά οι δικαιούχοι συγγενικού δικαιώµατος, για παράδειγµα παραγωγοί φωνογραφηµάτων,
      θα επιδιώξουν να προασπίσουν τα δικαιώµατά τους και να στραφούν κατά πράξεων
      πειρατείας.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 53
_______________________________________________________________________________
(20) ∆εδοµένου ότι τα αποδεικτικά στοιχεία είναι κεφαλαιώδους σηµασίας για την τεκµηρίωση
      της προσβολής των δικαιωµάτων διανοητικής ιδιοκτησίας, προσήκει να διασφαλιστεί ότι
      όντως διατίθενται αποτελεσµατικά µέσα παρουσίασης, συλλογής και προστασίας των
      αποδεικτικών στοιχείων. Οι διαδικασίες θα πρέπει να λαµβάνουν υπόψη τα δικαιώµατα της
      υπεράσπισης και να παρέχουν τις αναγκαίες εγγυήσεις, συµπεριλαµβανοµένης της
      προστασίας των εµπιστευτικών πληροφοριών. Όσον αφορά προσβολές που διαπράττονται σε
      εµπορική κλίµακα, έχει επίσης σηµασία να µπορούν τα δικαστήρια να διατάσσουν την
      πρόσβαση, εφόσον ενδείκνυται, σε τραπεζικά, χρηµατοοικονοµικά ή εµπορικά έγγραφα που
      βρίσκονται υπό τον έλεγχο του φερόµενου ως παραβάτη.
(21) Σε ορισµένα κράτη µέλη υπάρχουν άλλα µέτρα που σκοπούν να διασφαλίσουν υψηλό
      επίπεδο προστασίας και που θα πρέπει να είναι διαθέσιµα σε όλα τα κράτη µέλη. Τούτο
      ισχύει για το δικαίωµα ενηµέρωσης, που επιτρέπει τη λήψη συγκεκριµένων πληροφοριών ως
      προς την προέλευση των παρανόµων εµπορευµάτων ή υπηρεσιών, τα κυκλώµατα διανοµής
      και την ταυτότητα κάθε τρίτου που εµπλέκεται στην προσβολή.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                           L 157/ 54
_______________________________________________________________________________
(22) Είναι επίσης απαραίτητο να προβλεφθούν προσωρινά µέτρα για την άµεση παύση της
      προσβολής πριν από την έκδοση αποφάσεως επί της ουσίας, χωρίς να θίγονται τα δικαιώµατα
      της υπεράσπισης, διασφαλίζοντας τον αναλογικό χαρακτήρα των προσωρινών µέτρων εν
      σχέσει µε τις ιδιαιτερότητες της εκάστοτε περίπτωσης και αφού παρασχεθούν οι αναγκαίες
      εγγυήσεις για την κάλυψη των εξόδων και της ζηµίας του εναγοµένου από αδικαιολόγητη
      αίτηση. Τα µέτρα αυτά δικαιολογούνται ιδίως όταν οποιαδήποτε καθυστέρηση θα ήταν
      δυνατόν να προκαλέσει ανεπανόρθωτη ζηµία στον δικαιούχο δικαιώµατος διανοητικής
      ιδιοκτησίας.
(23)        Με την επιφύλαξη παντός άλλου διαθέσιµου µέτρου, διαδικασίας και µέτρου
      αποκατάστασης οι δικαιούχοι θα πρέπει να έχουν τη δυνατότητα να υποβάλλουν αίτηση
      λήψεως προσωρικών µέτρων κατά ενδιαµέσου, οι υπηρεσίες του οποίου χρησιµοποιούνται
      από τρίτον για την προσβολή των δικαιωµάτων βιοµηχανικής ιδιοκτησίας του δικαιούχου. Οι
      όροι και οι διαδικασίες για τα εν λόγω µέτρα θα πρέπει να καθορίζονται από την εθνική
      νοµοθεσία των κρατών µελών. Όσον αφορά τις προσβολές του δικαιώµατος του δηµιουργού
      και των συγγενικών δικαιωµάτων, προβλέπεται ήδη υψηλό επίπεδο εναρµόνισης µε την
      οδηγία 2001/29/ΕΚ. Η παρούσα οδηγία δεν θα πρέπει συνεπώς να θίξει τη διάταξη του
      άρθρου 8, παράγραφος 3, της οδηγίας 2001/29/ΕΚ.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 55
_______________________________________________________________________________
(24) Κατά περίπτωση και αν οι περιστάσεις το δικαιολογούν, τα µέτρα, οι διαδικασίες και τα
      µέτρα αποκατάστασης που θα προβλεφθούν θα πρέπει να περιλαµβάνουν µέτρα
      απαγόρευσης, στόχος των οποίων θα είναι η παρεµπόδιση περαιτέρω προσβολών των
      δικαιωµάτων διανοητικής ιδιοκτησίας. Επιπλέον, θα πρέπει να υπάρχουν διορθωτικά µέτρα,
      δαπάναις του παραβάτη εφόσον ενδείκνυται, όπως η ανάκληση, η οριστική απόσυρση από
      τους εµπορικούς διαύλους ή η καταστροφή των παρανόµων εµπορευµάτων και, εφόσον
      απαιτείται, των υλικών και των εργαλείων που κυρίως χρησίµευσαν στη δηµιουργία ή την
      κατασκευή των εν λόγω εµπορευµάτων. Τα εν λόγω διορθωτικά µέτρα θα πρέπει να
      λαµβάνουν υπόψη τα συµφέροντα τρίτων, συµπεριλαµβανοµένων, ιδίως, των καλοπίστων
      καταναλωτών και ιδιωτών.
(25) Σε περιπτώσεις κατά τις οποίες η προσβολή διαπράχθηκε χωρίς δόλο ή αµέλεια και όπου τα
      διορθωτικά ή τα προσωρινά µέτρα που προβλέπονται από την παρούσα οδηγία θα ήταν
      δυσανάλογα, τα κράτη µέλη θα πρέπει να µπορούν προαιρετικά να προβλέπουν τη
      δυνατότητα να επιδικάζεται εναλλακτικώς, εφόσον ενδείκνυται, χρηµατική αποζηµίωση προς
      τον ζηµιωθέντα. Ωστόσο, εφόσον η εµπορική χρήση αποµιµήσεων και η παροχή υπηρεσιών
      συνιστούν παράβαση νοµοθεσίας άλλης από τη νοµοθεσία περί διανοητικής ιδιοκτησίας ή
      ενδέχεται να θίξουν τους καταναλωτές, η εν λόγω χρήση ή παροχή θα πρέπει να παραµένει
      απαγορευµένη.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                            L 157/ 56
_______________________________________________________________________________
(26) Για την αποκατάσταση της ζηµίας που προκλήθηκε εξαιτίας προσβολής από παραβάτη, ο
      οποίος επιδόθηκε, εν γνώσει του ή ενώ µπορούσε ευλόγως να το γνωρίζει, σε δραστηριότητα
      στοιχειοθετούσα τέτοια προσβολή, το ποσό της αποζηµίωσης που επιδικάζεται στον
      δικαιούχο θα πρέπει να καθορίζεται λαµβανοµένων υπόψη όλων των ενδεδειγµένων
      ζητηµάτων, όπως το διαφυγόν κέρδος για τον δικαιούχο ή τα αθέµιτα κέρδη που αποκοµίζει ο
      παραβάτης και, εφόσον συντρέχει λόγος, οποιαδήποτε ηθική βλάβη προξενείται στον
      δικαιούχο. Εναλλακτικώς, και στις περιπτώσεις κατά τις οποίες, για παράδειγµα, θα ήταν
      δυσχερής ο υπολογισµός του ποσού της πραγµατικής ζηµίας, το ύψος της αποζηµίωσης
      µπορεί να συνάγεται από στοιχεία όπως τα δικαιώµατα ή οι αµοιβές που θα οφείλονταν αν ο
      παραβάτης είχε ζητήσει την άδεια να χρησιµοποιεί το επίµαχο δικαίωµα διανοητικής
      ιδιοκτησίας. Το ζητούµενο δεν είναι η θέσπιση υποχρέωσης καταβολής ποινικής ρήτρας,
      αλλά να καταστεί δυνατή η αποζηµίωση βάσει αντικειµενικών κριτηρίων, λαµβανοµένων,
      συγχρόνως, υπόψη των δαπανών στις οποίες υποβλήθηκε ο δικαιούχος, όπως οι δαπάνες
      έρευνας και εντοπισµού.
(27) Είναι σκόπιµο να δηµοσιεύονται αποφάσεις επί υποθέσεων προσβολής δικαιωµάτων
      διανοητικής ιδιοκτησίας, ως συµπληρωµατικό αποτρεπτικό µέτρο για µελλοντικούς
      παραβάτες και προκειµένου να αυξηθεί η ευαισθητοποίηση του κοινού.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 57
_______________________________________________________________________________
(28) Εκτός από τα µέτρα, τις διαδικασίες και τα µέτρα αποκατάστασης αστικής και διοικητικής
      φύσεως που προβλέπει η παρούσα οδηγία, οι ποινικές κυρώσεις αποτελούν επίσης, εφόσον
      ενδείκνυται, µέσο που διασφαλίζει την επιβολή των δικαιωµάτων διανοητικής ιδιοκτησίας.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 58
_______________________________________________________________________________
(29) Η βιοµηχανία θα πρέπει να συµµετάσχει ενεργά στην καταπολέµηση της πειρατείας και των
      αποµιµήσεων. Η κατάρτιση κωδίκων δεοντολογίας από τους αµέσως ενδιαφεροµένους
      κύκλους αποτελεί συµπληρωµατικό µέσο ενίσχυσης του κανονιστικού πλαισίου. Τα κράτη
      µέλη, σε συνεργασία µε την Επιτροπή, θα πρέπει να ενθαρρύνουν την κατάρτιση κωδίκων
      δεοντολογίας εν γένει. Ο έλεγχος της κατασκευής των οπτικών δίσκων, κυρίως µέσω κωδικού
      αναγνώρισης ενσωµατωµένου στους δίσκους που κατασκευάζονται εντός της Κοινότητας,
      συµβάλλει στον περιορισµό των προσβολών των δικαιωµάτων διανοητικής ιδιοκτησίας στον
      τοµέα αυτόν, ο οποίος πλήττεται από πειρατεία µεγάλης έκτασης. Ωστόσο, τα εν λόγω
      τεχνικά µέσα προστασίας δεν θα πρέπει να χρησιµοποιούνται καταχρηστικά µε σκοπό την
      προστασία των αγορών και την πρόληψη των παράλληλων εισαγωγών.
(30) Για να διευκολυνθεί η οµοιόµορφη εφαρµογή των διατάξεων της παρούσας οδηγίας, είναι
      σκόπιµο να προβλεφθούν συστήµατα συνεργασίας και ανταλλαγής πληροφοριών µεταξύ των
      κρατών µελών, αφενός, και µεταξύ των κρατών µελών και της Επιτροπής, αφετέρου, ιδίως
      µέσω της δηµιουργίας δικτύου ανταποκριτών διοριζοµένων από τα κράτη µέλη και µε την
      περιοδική υποβολή εκθέσεων αξιολόγησης της εφαρµογής της παρούσας οδηγίας και της
      αποτελεσµατικότητας των µέτρων που ελήφθησαν από τις διάφορες εθνικές υπηρεσίες.
(31) ∆εδοµένου ότι οι στόχοι της παρούσας οδηγίας δεν µπορούν, για τους προαναφερθέντες
      λόγους, να επιτευχθούν ικανοποιητικά από τα κράτη µέλη και µπορούν συνεπώς να
      επιτευχθούν καλύτερα σε κοινοτικό επίπεδο, η Κοινότητα µπορεί να λάβει µέτρα, σύµφωνα
      µε την αρχή της επικουρικότητας του άρθρου 5 της Συνθήκης. Σύµφωνα µε την αρχή της
      αναλογικότητας του ίδιου άρθρου, η παρούσα οδηγία δεν υπερβαίνει τα αναγκαία για την
      επίτευξη των στόχων αυτών.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 59
_______________________________________________________________________________
(32) Η παρούσα οδηγία σέβεται τα θεµελιώδη δικαιώµατα και τηρεί τις αρχές που αναγνωρίζονται
      ιδίως από τον Χάρτη των θεµελιωδών δικαιωµάτων της Ευρωπαϊκής Ένωσης. Η παρούσα
      οδηγία αποσκοπεί συγκεκριµένα στη διασφάλιση του πλήρους σεβασµού της διανοητικής
      ιδιοκτησίας, σύµφωνα µε το άρθρο 17, παράγραφος 2, του εν λόγω Χάρτη,
ΕΞΕ∆ΩΣΑΝ ΤΗΝ ΠΑΡΟΥΣΑ Ο∆ΗΓΙΑ:
                                        ΚΕΦΑΛΑΙΟ I
                               Αντικείµενο και πεδίο εφαρµογής
                                           Άρθρο 1
                                         Αντικείµενο
Η παρούσα οδηγία αφορά τα µέτρα, τις διαδικασίες και τα µέτρα αποκατάστασης που είναι
αναγκαία για τη διασφάλιση της επιβολής των δικαιωµάτων διανοητικής ιδιοκτησίας. Για τους
σκοπούς της παρούσας οδηγίας ο όρος «δικαιώµατα διανοητικής ιδιοκτησίας» εµπεριέχει τα
δικαιώµατα βιοµηχανικής ιδιοκτησίας.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                           L 157/ 60
_______________________________________________________________________________
                                              Άρθρο 2
                                         Πεδίο εφαρµογής
1.    Με την επιφύλαξη των µέσων που προβλέπονται ή ενδέχεται να προβλεφθούν µε την
κοινοτική ή την εθνική νοµοθεσία, καθόσον τα εν λόγω µέσα µπορεί να είναι ευνοϊκότερα για τους
δικαιούχους, τα µέτρα, οι διαδικασίες και τα µέτρα αποκατάστασης που προβλέπονται από την
παρούσα οδηγία εφαρµόζονται, σύµφωνα µε το άρθρο 3, σε οποιαδήποτε προσβολή των
δικαιωµάτων διανοητικής ιδιοκτησίας όπως προβλέπεται από την κοινοτική νοµοθεσία και/ή την
εθνική νοµοθεσία του οικείου κράτους µέλους.
2.    Η παρούσα οδηγία δεν θίγει τις ειδικές διατάξεις για την επιβολή των δικαιωµάτων και τις
εξαιρέσεις που προβλέπει η κοινοτική νοµοθεσία για το δικαίωµα του δηµιουργού και τα συγγενικά
προς αυτό δικαιώµατα, ιδίως δε την οδηγία 91/250/ΕΟΚ και, ειδικότερα, το άρθρο της 7 ή την
οδηγία 2001/29/ΕΚ και, ειδικότερα, τα άρθρα της 2 έως 6 και 8.
3.    Η παρούσα οδηγία δεν θίγει:
α)    τις κοινοτικές διατάξεις που διέπουν το ουσιαστικό δίκαιο διανοητικής ιδιοκτησίας, την
      οδηγία 95/46/ΕΚ, την οδηγία 1999/93/ΕΚ ή την οδηγία 2000/31/ΕΚ, εν γένει, και ειδικότερα
      τις διατάξεις των άρθρων 12 έως 15 της οδηγίας 2001/31/ΕΚ,
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 61
_______________________________________________________________________________
β)    τις υποχρεώσεις που υπέχουν τα κράτη µέλη από διεθνείς συµβάσεις, και ιδίως από τη
      συµφωνία TRIPS, συµπεριλαµβανοµένων των υποχρεώσεων που αφορούν ποινικές
      διαδικασίες και ποινές,
γ)    οποιεσδήποτε εθνικές διατάξεις ισχύουν στα κράτη µέλη και αφορούν ποινικές διαδικασίες ή
      κυρώσεις λόγω προσβολής δικαιωµάτων διανοητικής ιδιοκτησίας.
                                         ΚΕΦΑΛΑΙΟ ΙΙ
                          Μέτρα, διαδικασίες και µέτρα αποκατάστασης
                                            Τµήµα 1
                                        Γενικές διατάξεις
                                            Άρθρο 3
                                       Γενική υποχρέωση
1.    Τα κράτη µέλη προβλέπουν τα µέτρα, τις διαδικασίες και τα µέτρα αποκατάστασης που
απαιτούνται για τη διασφάλιση της επιβολή των δικαιωµάτων διανοητικής ιδιοκτησίας που
ρυθµίζονται µε την παρούσα οδηγία. Τα εν λόγω µέτρα, οι διαδικασίες και τα µέτρα
αποκατάστασης πρέπει να είναι θεµιτά και δίκαια, να µην είναι περίπλοκα και δαπανηρά άνευ
λόγου και να µην προβλέπουν παράλογες προθεσµίες ούτε να συνεπάγονται αδικαιολόγητες
καθυστερήσεις.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 62
_______________________________________________________________________________
2.    Τα εν λόγω µέτρα, διαδικασίες και µέτρα αποκατάστασης πρέπει επίσης να είναι
αποτελεσµατικά, αναλογικά και αποτρεπτικά και να εφαρµόζονται κατά τρόπον ώστε να
αποτρέπεται η δηµιουργία εµποδίων στο νόµιµο εµπόριο και να προβλέπονται εγγυήσεις κατά της
κατάχρησής τους.
                                            Άρθρο 4
   Πρόσωπα που νοµιµοποιούνται να ζητούν την εφαρµογή των µέτρων, διαδικασιών και µέτρων
                                         αποκατάστασης
1.    Τα κράτη µέλη αναγνωρίζουν ως πρόσωπα που έχουν δικαίωµα να ζητούν την εφαρµογή των
µέτρων, διαδικασιών και µέτρων αποκατάστασης του παρόντος κεφαλαίου:
α)    τους δικαιούχους δικαιωµάτων διανοητικής ιδιοκτησίας, σύµφωνα µε τις διατάξεις της
      εφαρµοστέας νοµοθεσίας,
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 63
_______________________________________________________________________________
β)    κάθε άλλο πρόσωπο που έχει εξουσιοδοτηθεί να χρησιµοποιεί τα εν λόγω δικαιώµατα, ιδίως
      οι κάτοχοι άδειας εκµετάλλευσης, εφόσον το επιτρέπουν οι διατάξεις της εφαρµοστέας
      νοµοθεσίας και σύµφωνα µε αυτές,
γ)    τους οργανισµούς διαχείρισης συλλογικών δικαιωµάτων διανοητικής ιδιοκτησίας στους
      οποίους αναγνωρίζεται συνήθως το δικαίωµα να εκπροσωπούν δικαιούχους δικαιωµάτων
      διανοητικής ιδιοκτησίας, εφόσον το επιτρέπουν οι διατάξεις της εφαρµοστέας νοµοθεσίας και
      σύµφωνα µε αυτές,
δ)    τους οργανισµούς προάσπισης επαγγελµατικών συµφερόντων στους οποίους αναγνωρίζεται
      συνήθως το δικαίωµα να εκπροσωπούν τους δικαιούχους δικαιωµάτων διανοητικής
      ιδιοκτησίας, εφόσον το επιτρέπουν οι διατάξεις της εφαρµοστέας νοµοθεσίας και σύµφωνα
      µε αυτές.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 64
_______________________________________________________________________________
                                            Άρθρο 5
               Τεκµήριο πνευµατικής ιδιοκτησίας ή κατοχής συγγενικών δικαιωµάτων
 Για τους σκοπούς της εφαρµογής των µέτρων, των διαδικασιών και µέτρων αποκατάστασης που
προβλέπει η παρούσα οδηγία,
α)    για να θεωρείται ο δηµιουργός λογοτεχνικού ή καλλιτεχνικού έργου ως δηµιουργός, και για
      να έχει κατά συνέπεια το δικαίωµα προσφυγής κατά των παραβατών, αρκεί να εµφανίζεται το
      όνοµά του επί του έργου κατά τον συνήθη τρόπο,
β)    η διάταξη του στοιχείου α) εφαρµόζεται κατ’ αναλογία στους δικαιούχους συγγενικών προς
      το δικαίωµα του δηµιουργού δικαιωµάτων ως προς το προστατευόµενο αντικείµενό τους.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 65
_______________________________________________________________________________
                                             Τµήµα 2
                                      Αποδεικτικά στοιχεία
                                             Άρθρο 6
                                      Αποδεικτικά στοιχεία
1.    Τα κράτη µέλη µεριµνούν ώστε, κατόπιν αιτήσεως του διαδίκου ο οποίος έχει προσκοµίσει
αποδεικτικά στοιχεία ευλόγως διαθέσιµα και επαρκή προς τεκµηρίωση των ισχυρισµών του και ο
οποίος, τεκµηριώνοντας τους ισχυρισµούς του, έχει προβάλλει αποδεικτικά στοιχεία ευρισκόµενα
υπό τον έλεγχο του αντιδίκου, οι αρµόδιες δικαστικές αρχές να δύνανται να διατάσσουν την
προσκόµιση των εν λόγω αποδεικτικών στοιχείων από τον αντίδικο, µε την επιφύλαξη ότι
διασφαλίζεται η προστασία των εµπιστευτικών πληροφοριών. Για τους σκοπούς της παρούσας
παραγράφου, τα κράτη µέλη µπορούν να προβλέπουν ότι οι αρµόδιες δικαστικές αρχές πρέπει να
θεωρούν ότι ικανό δείγµα σηµαντικού αριθµού αντιγράφων ενός έργου ή οποιουδήποτε άλλου
προστατευοµένου αντικειµένου συνιστά βάσιµο αποδεικτικό στοιχείο.
2.    Υπό τους ίδιους όρους, σε περίπτωση προσβολής του δικαιώµατος σε εµπορική κλίµακα, τα
κράτη µέλη λαµβάνουν τα µέτρα που απαιτούνται ώστε οι αρµόδιες δικαστικές αρχές να έχουν τη
δυνατότητα, εφόσον ενδείκνυται, κατόπιν αιτήσεως ενός διαδίκου, να διατάσσουν την κοινοποίηση
τραπεζικών, χρηµατοοικονοµικών ή εµπορικών εγγράφων ευρισκοµένων υπό τον έλεγχο του
αντιδίκου, µε την επιφύλαξη ότι διασφαλίζεται η προστασία των εµπιστευτικών πληροφοριών.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 66
_______________________________________________________________________________
                                            Άρθρο 7
                         Μέτρα προστασίας των αποδεικτικών στοιχείων
1.    Ακόµη και πριν από την εξέταση της αγωγής επί της ουσίας, τα κράτη µέλη µεριµνούν ώστε
οι αρµόδιες δικαστικές αρχές να δύνανται, κατόπιν αιτήσεως του µέρους που προσκόµισε ευλόγως
διαθέσιµα αποδεικτικά στοιχεία προς τεκµηρίωση των ισχυρισµών του περί προσβολής ή
επικείµενης προσβολής του δικαιώµατός του διανοητικής ιδιοκτησίας, να διατάσσουν την άµεση
και αποτελεσµατική λήψη προσωρινών µέτρων για την προστασία των σχετικών αποδεικτικών
στοιχείων που αφορούν την εικαζόµενη προσβολή, µε την επιφύλαξη ότι διασφαλίζεται η
προστασία των εµπιστευτικών πληροφοριών. Τα εν λόγω µέτρα µπορούν να περιλαµβάνουν τη
λεπτοµερή περιγραφή, µε ή χωρίς λήψη δειγµάτων, ή την πραγµατική κατάσχεση των παράνοµων
εµπορευµάτων και, εφόσον ενδείκνυται, των υλικών και εργαλείων που χρησιµοποιήθηκαν για την
παραγωγή και/ή τη διανοµή των εµπορευµάτων αυτών καθώς και των σχετικών εγγράφων. Τα
µέτρα αυτά λαµβάνονται, εφόσον απαιτείται, και χωρίς να ακουστεί η άλλη πλευρά, ιδίως όταν
κάθε καθυστέρηση ενδέχεται να προκαλέσει ανεπανόρθωτη ζηµία στον δικαιούχο ή όταν υπάρχει
αποδεδειγµένος κίνδυνος καταστροφής των αποδεικτικών στοιχείων.
Σε περίπτωση λήψης µέτρων προστασίας των αποδεικτικών στοιχείων χωρίς να ακουστεί η άλλη
πλευρά, τα θιγόµενα µέρη ενηµερώνονται αµελλητί, το αργότερο κατόπιν της εκτελέσεως των
µέτρων. Η επανεξέταση των µέτρων, περιλαµβανοµένου και του δικαιώµατος ακροάσεως,
λαµβάνει χώρα κατόπιν αιτήσεως των ενδιαφεροµένων µερών, προκειµένου να αποφασιστεί, εντός
ευλόγου προθεσµίας από την κοινοποίησή τους, αν θα τροποποιηθούν, θα ανακληθούν ή θα
επιβεβαιωθούν.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 67
_______________________________________________________________________________
2.    Τα κράτη µέλη µεριµνούν ώστε τα µέτρα προστασίας των αποδεικτικών στοιχείων να
µπορούν να εξαρτηθούν από τη σύσταση κατάλληλης ασφάλειας ή ισοδύναµης εγγύησης από τον
αιτούντα, προκειµένου να διασφαλιστεί η αποκατάσταση της ζηµίας που θα υποστεί ενδεχοµένως ο
καθού, όπως προβλέπει η παράγραφος 4.
3.    Τα κράτη µέλη µεριµνούν ώστε τα µέτρα προστασίας των αποδεικτικών στοιχείων να
ανακαλούνται ή να παύει άλλως το αποτέλεσµά τους κατόπιν αιτήσεως του καθού, µε την
επιφύλαξη των αποζηµιώσεων που µπορούν να ζητηθούν, εάν ο αιτών δεν ασκήσει, ενώπιον της
αρµόδιας δικαστικής αρχής, την επί της ουσίας αγωγή εντός ευλόγου προθεσµίας η οποία θα
καθορίζεται από τη δικαστική αρχή που διατάσσει τα µέτρα, εφόσον η νοµοθεσία ενός κράτους
µέλους το επιτρέπει, ή σε περίπτωση που δεν ορίσθηκε προθεσµία, εντός χρονικού διαστήµατος
που δεν υπερβαίνει τις 20 εργάσιµες η µέρες ή τις 31 ηµερολογιακές ηµέρες, αναλόγως του ποιό
χρονικό διάστηµα είναι µεγαλύτερο.
4.    Εάν τα µέτρα προστασίας των αποδεικτικών στοιχείων ανακληθούν ή παύσουν να ισχύουν
εξαιτίας οποιασδήποτε πράξης ή παράλειψης του αιτούντος ή αν διαπιστωθεί εκ των υστέρων ότι
δεν υπήρξε προσβολή ή απειλή προσβολής δικαιώµατος διανοητικής ιδιοκτησίας, οι αρµόδιες
δικαστικές αρχές έχουν την εξουσία να διατάξουν τον αιτούντα, αιτήσει του καθού, να καταβάλει
στον καθού τη δέουσα αποζηµίωση για κάθε ζηµία που υπέστη εξαιτίας των εν λόγω µέτρων.
5.    Τα κράτη µέλη δύνανται να λαµβάνουν µέτρα για την προστασία της ταυτότητας των
µαρτύρων.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 68
_______________________________________________________________________________
                                            Τµήµα 3
                                     ∆ικαίωµα ενηµέρωσης
                                            Άρθρο 8
                                     ∆ικαίωµα ενηµέρωσης
1.    Τα κράτη µέλη µεριµνούν ώστε, στο πλαίσιο διαδικασίας που αφορά προσβολή δικαιώµατος
διανοητικής ιδιοκτησίας και κατόπιν αιτιολογηµένου και αναλογικού αιτήµατος του
προσφεύγοντος, οι αρµόδιες δικαστικές αρχές να δύνανται να διατάσσουν την παροχή
πληροφοριών για την προέλευση και για τα δίκτυα διανοµής των εµπορευµάτων ή παροχής των
υπηρεσιών, που προσβάλλουν δικαίωµα διανοητικής ιδιοκτησίας, από τον παραβάτη και/ή
οποιοδήποτε άλλο πρόσωπο το οποίο:
α)    βρέθηκε να κατέχει τα παράνοµα εµπορεύµατα σε εµπορική κλίµακα,
β)    βρέθηκε να χρησιµοποιεί τις παράνοµες υπηρεσίες σε εµπορική κλίµακα,
γ)    διαπιστώθηκε ότι παρείχε, σε εµπορική κλίµακα, υπηρεσίες χρησιµοποιούµενες για την
      προσβολή δικαιώµατος, ή
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 157/ 69
_______________________________________________________________________________
δ)    υποδείχθηκε, από το πρόσωπο των στοιχείων α), β) ή γ), ως εµπλεκόµενο στην παραγωγή,
      κατασκευή ή διανοµή των εµπορευµάτων ή στην παροχή των υπηρεσιών.
2.    Οι πληροφορίες της παραγράφου 1 περιλαµβάνουν, εφόσον ενδείκνυται:
α)    τα ονοµατεπώνυµα και τις διευθύνσεις των παραγωγών, κατασκευαστών, διανοµέων,
      προµηθευτών και λοιπών προηγούµενων κατόχων του προϊόντος ή της υπηρεσίας, καθώς και
      των παραληπτών χονδρεµπόρων και των εµπόρων λιανικής,
β)    πληροφορίες για τις ποσότητες που παρήχθησαν, κατασκευάστηκαν, παραδόθηκαν,
      παραλήφθηκαν ή παραγγέλθηκαν, καθώς και για το τίµηµα που εισπράχθηκε για τα εν λόγω
      εµπορεύµατα ή υπηρεσίες.
3.    Οι παράγραφοι 1 και 2 εφαρµόζονται µε την επιφύλαξη άλλων κανονιστικών διατάξεων οι
οποίες:
α)    παρέχουν στον δικαιούχο δικαιώµατα πληρέστερης ενηµέρωσης,
β)    διέπουν τη χρήση, στο πλαίσιο αστικής ή ποινικής διαδικασίας, των πληροφοριών που
      γνωστοποιούνται βάσει του παρόντος άρθρου,
γ)    διέπουν την ευθύνη για καταχρηστική άσκηση του δικαιώµατος ενηµέρωσης, ή
δ)    παρέχουν τη δυνατότητα άρνησης της παροχής πληροφοριών που θα υποχρέωναν το κατά τις
      διατάξεις της παραγράφου 1 πρόσωπο να παραδεχθεί τη συµµετοχή του ιδίου ή των στενών
      συγγενών του στην προσβολή δικαιώµατος διανοητικής ιδιοκτησίας, ή
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 157/ 70
_______________________________________________________________________________
ε)    διέπουν την προστασία της εµπιστευτικότητας των πηγών πληροφοριών ή την επεξεργασία
      προσωπικών δεδοµένων.
                                           Τµήµα 4
                               Προσωρινά και συντηρητικά µέτρα
                                           Άρθρο 9
                               Προσωρινά και συντηρητικά µέτρα
1.    Τα κράτη µέλη µεριµνούν ώστε οι αρµόδιες δικαστικές αρχές να δύνανται, κατόπιν αιτήσεως
του ενάγοντος:
α)    να εκδίδουν κατά του φερόµενου ως παραβάτη προσωρινή διαταγή, µε σκοπό να προλάβουν
      κάθε επικείµενη προσβολή δικαιώµατος διανοητικής ιδιοκτησίας ή να απαγορεύσουν,
      προσωρινώς και, εφόσον απαιτείται, υπό την προϋπόθεση επαναληπτικής καταβολής
      προστίµου, εφόσον προβλέπεται από την εθνική νοµοθεσία, τη συνέχιση των προσβολών του
      εν λόγω δικαιώµατος ή να εξαρτήσουν τη συνέχιση της εν λόγω προσβολής από την παροχή
      εγγύησης µε σκοπό να διασφαλισθεί η αποζηµίωση του δικαιούχου· µπορεί επίσης να
      εκδίδεται προσωρινή διαταγή υπό τους ιδίους όρους κατά ενδιαµέσου, οι υπηρεσίες του
      οποίου χρησιµοποιούνται από τρίτον για την προσβολή δικαιώµατος διανοητικής ιδιοκτησίας·
      οι προσωρινές διαταγές κατά ενδιαµέσων, οι υπηρεσίες των οποίων χρησιµοποιούνται από
      τρίτον για την προσβολή του δικαιώµατος του δηµιουργού ή συγγενικού δικαιώµατος,
      διέπονται από την οδηγία 2001/29/ΕΚ,
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 71
_______________________________________________________________________________
β)    να διατάσσουν την κατάσχεση ή την απόδοση των εµπορευµάτων για τα οποία υπάρχουν
      υπόνοιες ότι προσβάλλουν δικαίωµα διανοητικής ιδιοκτησίας, προκειµένου να εµποδίσουν
      την είσοδο ή την κυκλοφορία τους στους εµπορικούς διαύλους.
2.    Στις περιπτώσεις προσβολών που διαπράττονται σε εµπορική κλίµακα, τα κράτη µέλη
µεριµνούν ώστε οι αρµόδιες δικαστικές αρχές να δύνανται να διατάσσουν, εφόσον ο ζηµιωθείς
διάδικος αποδεικνύει την ύπαρξη περιστάσεων που είναι δυνατόν να θέσουν σε κίνδυνο την
καταβολή της αποζηµίωσης, τη συντηρητική κατάσχεση των κινητών και ακινήτων αγαθών του
φερόµενου ως παραβάτη, περιλαµβανοµένης της δέσµευσης των τραπεζικών του λογαριασµών και
των λοιπών περιουσιακών του στοιχείων. Προς τούτο, οι αρµόδιες αρχές δύνανται να ζητούν την
κοινοποίηση τραπεζικών, χρηµατοοικονοµικών ή εµπορικών εγγράφων ή την προσήκουσα
πρόσβαση στις σχετικές πληροφορίες.
3.    Οι δικαστικές αρχές έχουν, ως προς τα µέτρα που µνηµονεύονται στις παραγράφους 1 και 2,
την εξουσία να απαιτούν από τον αιτούντα να προσκοµίσει κάθε ευλόγως διαθέσιµο αποδεικτικό
στοιχείο για να σχηµατίσουν µε επαρκή βεβαιότητα την πεποίθηση ότι είναι ο δικαιούχος του
δικαιώµατος και ότι το δικαίωµά του προσβάλλεται ή ότι επίκειται προσβολή.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 72
_______________________________________________________________________________
4.    Τα κράτη µέλη µεριµνούν ώστε η απόφαση περί των προσωρινών µέτρων των παραγράφων 1
και 2 να µπορεί να λαµβάνεται, εφόσον ενδείκνυται, χωρίς να ακουστεί η άλλη πλευρά, ιδίως όταν
τυχόν καθυστέρηση θα µπορούσε να προκαλέσει ανεπανόρθωτη ζηµία στον δικαιούχο του
δικαιώµατος. Στην περίπτωση αυτή, οι διάδικοι ενηµερώνονται αµελλητί το αργότερο κατόπιν της
εκτελέσεως των µέτρων.
Η επανεξέταση των µέτρων, συµπεριλαµβανοµένου του δικαιώµατος ακροάσεως, λαµβάνει χώρα
κατόπιν αιτήσεως του καθού, προκειµένου να αποφασιστεί, εντός ευλόγου προθεσµίας από την
κοινοποίηση των µέτρων, αν τα µέτρα τροποποιούνται, ανακαλούνται ή επιβεβαιώνονται.
5.    Τα κράτη µέλη µεριµνούν ώστε τα προσωρινά µέτρα των παραγράφων 1 και 2 να
ανακαλούνται, ή να παύει άλλως το αποτέλεσµά τους, κατόπιν αιτήσεως του καθού, αν ο αιτών δεν
ασκήσει την επί της ουσίας αγωγή ενώπιον της αρµόδιας δικαστικής αρχής εντός ευλόγου
προθεσµίας η οποία ορίζεται από τη δικαστική αρχή που διατάσσει τα µέτρα, όταν η νοµοθεσία του
κράτους µέλους το επιτρέπει, ή, εάν δεν ορισθεί προθεσµία, εντός χρονικού διαστήµατος που δεν
υπερβαίνει τις 20 εργάσιµες ηµέρες ή τις 31 ηµερολογιακές ηµέρες, αναλόγως του ποιο διάστηµα
είναι µεγαλύτερο.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 73
_______________________________________________________________________________
6.    Οι αρµόδιες δικαστικές αρχές δύνανται να εξαρτούν τα προσωρινά µέτρα των παραγράφων 1
και 2 από την σύσταση κατάλληλης ασφάλειας ή ισοδύναµης εγγύησης από τον αιτούντα,
προκειµένου να διασφαλισθεί η ενδεχόµενη αποκατάσταση της ζηµίας που θα υποστεί ο καθού,
όπως αυτή ορίζεται στην παράγραφο 7.
7.    Εάν τα προσωρινά µέτρα καταργηθούν ή παύσουν να ισχύουν εξαιτίας οποιασδήποτε πράξης
ή παράλειψης του αιτούντος ή αν διαπιστωθεί εκ των υστέρων ότι δεν υπήρξε προσβολή ή απειλή
προσβολής δικαιώµατος διανοητικής ιδιοκτησίας, οι αρµόδιες δικαστικές αρχές διαθέτουν την
εξουσία να διατάξουν τον αιτούντα, αιτήσει του καθού, να καταβάλει στον καθού προσήκουσα
αποζηµίωση για κάθε ζηµία που υπέστη εξαιτίας των εν λόγω µέτρων.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                            L 157/ 74
_______________________________________________________________________________
                                            Τµήµα 5
                       Μέτρα που απορρέουν από απόφαση επί της ουσίας
                                           Άρθρο 10
                                       ∆ιορθωτικά µέτρα
 1.   Με την επιφύλαξη οποιασδήποτε αποζηµίωσης που οφείλεται στον δικαιούχο του
προσβαλλόµενου δικαιώµατος και χωρίς άλλου είδους αποζηµίωση, τα κράτη µέλη µεριµνούν ώστε
οι αρµόδιες δικαστικές αρχές να δύνανται να διατάσσουν, αιτήσει του προσφεύγοντος, τη λήψη των
ενδεδειγµένων µέτρων σχετικά µε τα εµπορεύµατα που κρίθηκε ότι προσβάλλουν δικαίωµα
διανοητικής ιδιοκτησίας και, εφόσον απαιτείται, σχετικά µε τα υλικά και τα εργαλεία που κυρίως
χρησίµευσαν στη δηµιουργία ή την κατασκευή των εν λόγω εµπορευµάτων. Τα εν λόγω µέτρα
περιλαµβάνουν:
α)    απόσυρση από το εµπόριο,
β)    οριστική αποµάκρυνση από το εµπόριο, ή
γ)    καταστροφή.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                        L 157/ 75
_______________________________________________________________________________
2.    Οι δικαστικές αρχές διατάσσουν την εκτέλεση των εν λόγω µέτρων δαπάναις του παραβάτη,
εκτός εάν συνηγορούν ειδικοί λόγοι για το αντίθετο.
3.    Κατά την εξέταση αιτήσεως λήψεως διορθωτικών µέτρων λαµβάνονται υπόψη η ανάγκη
αναλογίας µεταξύ της σοβαρότητας της προσβολής και των µέτρων αποκατάστασης καθώς και τα
συµφέροντα τρίτων.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                           L 157/ 76
_______________________________________________________________________________
                                           Άρθρο 11
                              Απαγορευτική διάταξη δικαστηρίου
Τα κράτη µέλη µεριµνούν ώστε, όταν έχει εκδοθεί δικαστική απόφαση που διαπιστώνει προσβολή
δικαιώµατος διανοητικής ιδιοκτησίας, οι αρµόδιες δικαστικές αρχές να δύνανται να απαγορεύουν
στον παραβάτη τη συνέχιση της εν λόγω προσβολής στο µέλλον. Εφόσον το προβλέπει η εθνική
νοµοθεσία, η µη συµµόρφωση προς την απαγόρευση αυτή υπόκειται, εφόσον απαιτείται, σε
επαναληπτικές χρηµατικές ποινές, προκειµένου να διασφαλισθεί η συµµόρφωση. Τα κράτη µέλη
µεριµνούν ώστε οι δικαιούχοι να δύνανται να στραφούν κατά ενδιαµέσου, οι υπηρεσίες του οποίου
χρησιµοποιούνται από τρίτον για την προσβολή δικαιώµατος διανοητικής ιδιοκτησίας, µε την
επιφύλαξη του άρθρου 8, παράγραφος 3, της οδηγίας 2001/29/ΕΚ.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 77
_______________________________________________________________________________
                                           Άρθρο 12
                                      Εναλλακτικά µέτρα
 Τα κράτη µέλη δύνανται να προβλέπουν ότι, εφόσον ενδείκνυται και κατόπιν αιτήσεως του
προσώπου έναντι του οποίου ενδέχεται να ληφθούν τα µέτρα του παρόντος τµήµατος, οι αρµόδιες
δικαστικές αρχές µπορούν, αντί της εφαρµογής των προαναφερόµενων µέτρων, να διατάσσουν την
καταβολή χρηµατικής αποζηµίωσης στον ζηµιωθέντα αν το εν λόγω πρόσωπο ενήργησε χωρίς δόλο
ή αµέλεια, εφόσον η εκτέλεση των εν λόγω µέτρων θα του προκαλούσε δυσανάλογη ζηµία και
εφόσον η καταβολή χρηµατικής αποζηµίωσης στον ζηµιωθέντα διάδικο κρίνεται επαρκώς
ικανοποιητική.
                                           Τµήµα 6
                                Αποζηµίωση και δικαστικά έξοδα
                                           Άρθρο 13
                                         Αποζηµίωση
1.    Τα κράτη µέλη µεριµνούν ώστε οι αρµόδιες δικαστικές αρχές, κατόπιν αιτήσεως του
ζηµιωθέντος, να καταδικάζουν τον παραβάτη ο οποίος προέβη σε προσβολή του δικαιώµατος από
δόλο ή βαριά αµέλεια, να καταβάλει στον δικαιούχο του δικαιώµατος αποζηµίωση αντίστοιχη προς
την πραγµατική ζηµία που υπέστη ο δικαιούχος εξαιτίας της προσβολής του δικαιώµατός του
διανοητικής ιδιοκτησίας.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 78
_______________________________________________________________________________
Όταν οι δικαστικές αρχές καθορίζουν την αποζηµίωση:
α)    λαµβάνουν υπόψη όλα τα συναφή ζητήµατα, όπως τις αρνητικές οικονοµικές επιπτώσεις,
      συµπεριλαµβανοµένης της απώλειας κερδών, τις οποίες υφίσταται ο ζηµιωθείς διάδικος, και
      τα τυχόν αδικαιολόγητα κέρδη που αποκόµισε ο παραβάτης και, εφόσον ενδείκνυται, άλλα
      στοιχεία, πέραν των οικονοµικών, όπως η ηθική βλάβη που προκάλεσε στον κάτοχο του
      δικαιώµατος η προσβολή,
ή
β)    εναλλακτικώς προς το στοιχείο α), δύνανται, εφόσον ενδείκνυται, να καθορίζουν την
      αποζηµίωση ως κατ’ αποκοπήν ποσό βάσει στοιχείων όπως τουλάχιστον το ύψος των
      δικαιωµάτων ή λοιπών αµοιβών που θα οφείλονταν αν ο παραβάτης είχε ζητήσει την άδεια να
      χρησιµοποιεί το επίµαχο δικαίωµα διανοητικής ιδιοκτησίας.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 79
_______________________________________________________________________________
2.    Σε περιπτώσεις κατά τις οποίες ο παραβάτης προέβη στην προσβολή δικαιώµατος
διανοητικής ιδιοκτησίας εν αγνοία του ή ενώ δεν υπήρχαν βάσιµοι λόγοι να το γνωρίζει, τα κράτη
µέλη µπορούν να προβλέπουν τη δυνατότητα των δικαστικών αρχών να διατάσσουν την αναζήτηση
των κερδών ή την καταβολή αποζηµίωσης, η οποία µπορεί να είναι προκαθορισµένη.
                                            Άρθρο 14
                                         ∆ικαστικά έξοδα
Τα κράτη µέλη µεριµνούν ώστε τα εύλογα και αναλογικά δικαστικά έξοδα και οι λοιπές δαπάνες
στις οποίες υπεβλήθη ο νικήσας διάδικος να βαρύνουν κατά κανόνα τον ηττηθέντα διάδικο, εκτός
εάν λόγοι επιεικίας επιβάλλουν άλλως.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 80
_______________________________________________________________________________
                                            Τµήµα 7
                                     Μέτρα δηµοσιότητας
                                            Άρθρο 15
                            ∆ηµοσίευση των δικαστικών αποφάσεων
Τα κράτη µέλη µεριµνούν ώστε, στις δικαστικές προσφυγές που ασκούνται για προσβολή
δικαιώµατος διανοητικής ιδιοκτησίας, οι δικαστικές αρχές να δύνανται να διατάσσουν, κατόπιν
αιτήσεως του προσφεύγοντος και δαπάναις του παραβάτη, ενδεδειγµένα µέτρα για τη διάδοση των
πληροφοριών σχετικά µε την απόφαση, συµπεριλαµβανοµένης της ανάρτησης της απόφασης καθώς
και της πλήρους ή µερικής δηµοσίευσής της. Τα κράτη µέλη δύνανται να προβλέπουν και άλλα
πρόσθετα µέτρα δηµοσιότητας, τα οποία ενδείκνυνται για τις συγκεκριµένες περιστάσεις,
συµπεριλαµβανοµένης της εµφανούς διαφηµίσεως.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                       L 157/ 81
_______________________________________________________________________________
                                       ΚΕΦΑΛΑΙΟ ΙΙΙ
                                  Κυρώσεις από κράτη µέλη
                                          Άρθρο 16
                                  Κυρώσεις από κράτη µέλη
Με την επιφύλαξη των µέτρων, διαδικασιών και µέτρων αποκατάστασης αστικής και διοικητικής
φύσεως που προβλέπει η παρούσα οδηγία, τα κράτη µέλη δύνανται να επιβάλλουν κυρώσεις σε
περιπτώσεις κατά τις οποίες προσβάλλονται δικαιώµατα διανοητικής ιδιοκτησίας.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 82
_______________________________________________________________________________
                                         ΚΕΦΑΛΑΙΟ IV
                         Κώδικες δεοντολογίας και διοικητική συνεργασία
                                            Άρθρο 17
                                      Κώδικες δεοντολογίας
1.    Τα κράτη µέλη ενθαρρύνουν:
α)    την κατάρτιση, από επιχειρηµατικές ή επαγγελµατικές ενώσεις ή φορείς, κωδίκων
      δεοντολογίας σε κοινοτικό επίπεδο, σκοπός των οποίων είναι να συµβάλλουν στην επιβολή
      των δικαιωµάτων διανοητικής ιδιοκτησίας, συνιστώντας ειδικότερα τη χρήση κωδικού στους
      οπτικούς δίσκους που θα επιτρέπει να προσδιορίζεται η προέλευση της κατασκευής τους,
β)    την διαβίβαση στην Επιτροπή των σχεδίων κωδίκων δεοντολογίας που καταρτίζονται σε
      εθνικό ή κοινοτικό επίπεδο και των ενδεχόµενων αξιολογήσεων των σχετικών µε την
      εφαρµογή των εν λόγω κωδίκων δεοντολογίας.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 83
_______________________________________________________________________________
                                           Άρθρο 18
                                          Αξιολόγηση
1.    Τρία έτη µετά την ηµεροµηνία που καθορίζεται µε το άρθρο 25, παράγραφος 1, κάθε κράτος
µέλος διαβιβάζει στην Επιτροπή έκθεση για την εφαρµογή της παρούσας οδηγίας.
Βάσει των εν λόγω εκθέσεων, η Επιτροπή καταρτίζει έκθεση για την εφαρµογή της παρούσας
οδηγίας, περιλαµβανοµένης της αξιολόγησης της αποτελεσµατικότητας των µέτρων που
ελήφθησαν, καθώς και της αξιολόγησης του αντικτύπου της στην καινοτοµία και στην ανάπτυξη
της κοινωνίας της πληροφορίας. Η έκθεση αυτή διαβιβάζεται στο Ευρωπαϊκό Κοινοβούλιο, στο
Συµβούλιο και στην Ευρωπαϊκή Οικονοµική και Κοινωνική Επιτροπή. Συνοδεύεται, εφόσον
απαιτείται και υπό το πρίσµα των εξελίξεων στην κοινοτική έννοµη τάξη, από προτάσεις
τροποποίησης της παρούσας οδηγίας.
2.    Τα κράτη µέλη παρέχουν στην Επιτροπή τη βοήθεια και την αρωγή που ενδεχοµένως
χρειάζεται για την κατάρτιση της έκθεσης της παραγράφου 1, δεύτερο εδάφιο.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                           L 157/ 84
_______________________________________________________________________________
                                           Άρθρο 19
                          Ανταλλαγή πληροφοριών και ανταποκριτές
Για τον σκοπό της προώθησης της συνεργασίας, συµπεριλαµβανοµένης της ανταλλαγής
πληροφοριών, µεταξύ κρατών µελών, αφενός, καθώς και µεταξύ κρατών µελών και Επιτροπής,
αφετέρου, κάθε κράτος µέλος ορίζει έναν ή πλείονες εθνικούς ανταποκριτές για κάθε ζήτηµα
εφαρµογής των µέτρων που προβλέπει η παρούσα οδηγία. Κοινοποιεί τα στοιχεία των εθνικών
ανταποκριτών στα άλλα κράτη µέλη και στην Επιτροπή.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 85
_______________________________________________________________________________
                                           Κεφάλαιο V
                                        Τελικές διατάξεις
                                            Άρθρο 20
                                  Μεταφορά στο εθνικό δίκαιο
1.    Τα κράτη µέλη θέτουν σε ισχύ τις νοµοθετικές, κανονιστικές και διοικητικές διατάξεις που
είναι αναγκαίες για τη συµµόρφωση προς την παρούσα οδηγία έως τις...*. Ενηµερώνουν αµελλητί
την Επιτροπή σχετικά.
Οι διατάξεις αυτές, όταν θεσπίζονται από τα κράτη µέλη, παραπέµπουν στην παρούσα οδηγία ή
συνοδεύονται από την παραποµπή αυτή κατά την επίσηµη δηµοσίευσή τους. Οι τρόποι µε τους
οποίους γίνεται η εν λόγω παραποµπή καθορίζονται από τα κράτη µέλη.
2.    Τα κράτη µέλη ανακοινώνουν στην Επιτροπή τα κείµενα των διατάξεων εσωτερικού δικαίου
που θεσπίζουν στον τοµέα που διέπεται από την παρούσα οδηγία.
*
      Είκοσι τέσσερις µήνες από την έκδοση της παρούσας οδηγίας.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                        L 157/ 86
_______________________________________________________________________________
                                           Άρθρο 21
                                         Έναρξη ισχύος
Η παρούσα οδηγία αρχίζει να ισχύει την εικοστή ηµέρα από τη δηµοσίευσή της στην Επίσηµη
Εφηµερίδα της Ευρωπαϊκής Ένωσης.
                                           Άρθρο 22
                                           Αποδέκτες
Η παρούσα οδηγία απευθύνεται στα κράτη µέλη.
Strasbourg, 29.4.2004
          Για το Ευρωπαϊκό Κοινοβούλιο                    Για το Συµβούλιο
                    Ο Πρόεδρος                               Ο Πρόεδρος
                      P. COX                              M. McDOWELL


title: Οδηγία (EE) 2015/2117 της Επιτροπής, της 23ης Νοεμβρίου 2015, για την τροποποίηση, με σκοπό την έγκριση ειδικών οριακών τιμών για τις χημικές ουσίες που χρησιμοποιούνται σε παιχνίδια, του προσαρτήματος Γ του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών, όσον αφορά τις ουσίες χλωρομεθυλισοθειαζολινόνη και μεθυλισοθειαζολινόνη, τόσο μεμονωμένα όσο και σε αναλογία 3:1 (Κείμενο που παρουσιάζει ενδιαφέρον για τον ΕΟΧ)

text:
               24.11.2015

               EL

               Επίσημη Εφημερίδα της Ευρωπαϊκής Ένωσης

               L 306/23

         ΟΔΗΓΊΑ (EE) 2015/2117 ΤΗΣ ΕΠΙΤΡΟΠΉΣ
   της 23ης Νοεμβρίου 2015
   για την τροποποίηση, με σκοπό την έγκριση ειδικών οριακών τιμών για τις χημικές ουσίες που χρησιμοποιούνται σε παιχνίδια, του προσαρτήματος Γ του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών, όσον αφορά τις ουσίες χλωρομεθυλισοθειαζολινόνη και μεθυλισοθειαζολινόνη, τόσο μεμονωμένα όσο και σε αναλογία 3:1
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (1), και ιδίως το άρθρο 46 παράγραφος 2,
   Εκτιμώντας τα ακόλουθα:

               (1)

               Προκειμένου να εξασφαλιστεί υψηλό επίπεδο προστασίας των παιδιών από τους κινδύνους που συνδέονται με τις χημικές ουσίες που περιέχονται σε παιχνίδια, η οδηγία 2009/48/ΕΚ θεσπίζει ορισμένες απαιτήσεις για τις χημικές ουσίες όπως αυτές που έχουν ταξινομηθεί ως καρκινογόνοι, μεταλλαξιογόνοι ή τοξικές για την αναπαραγωγή (CMR), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (2), καθώς και για τις αλλεργιογόνους αρωματικές ουσίες και ορισμένα στοιχεία. Επιπλέον, η οδηγία 2009/48/ΕΚ εξουσιοδοτεί την Επιτροπή να εγκρίνει ειδικές οριακές τιμές για χημικές ουσίες που χρησιμοποιούνται σε παιχνίδια που προορίζονται για παιδιά ηλικίας κάτω των 36 μηνών και σε άλλα παιχνίδια που προορίζονται να μπαίνουν στο στόμα, για να εξασφαλίζεται η ενδεδειγμένη προστασία, στην περίπτωση παιχνιδιών που συνεπάγονται υψηλό βαθμό έκθεσης. Η έγκριση των εν λόγω οριακών τιμών συνεπάγεται την εγγραφή τους στο προσάρτημα Γ του παραρτήματος II της οδηγίας 2009/48/ΕΚ.

               (2)

               Για ορισμένες χημικές ουσίες, οι οριακές τιμές που ισχύουν σήμερα είτε είναι υπερβολικά υψηλές με βάση τα διαθέσιμα επιστημονικά αποδεικτικά στοιχεία είτε δεν υπάρχουν. Ως εκ τούτου, θα πρέπει να εγκριθούν για τις εν λόγω χημικές ουσίες ειδικές οριακές τιμές που θα λαμβάνουν υπόψη τις απαιτήσεις συσκευασίας για τα τρόφιμα, καθώς και τις διαφορές μεταξύ παιχνιδιών και υλικών που έρχονται σε επαφή με τρόφιμα.

               (3)

               Η Ευρωπαϊκή Επιτροπή συγκρότησε την ομάδα εμπειρογνωμόνων για την ασφάλεια των παιχνιδιών, για να της παρέχει συμβουλές κατά την προετοιμασία των νομοθετικών προτάσεων και πρωτοβουλιών πολιτικής στον τομέα της ασφάλειας των παιχνιδιών. Η αποστολή της υποομάδας «Χημικά προϊόντα» της εν λόγω ομάδας είναι να παρέχει τέτοιου είδους συμβουλές όσον αφορά τις χημικές ουσίες που μπορούν να χρησιμοποιούνται σε παιχνίδια.

               (4)

               Το μείγμα 5-χλωρο-2-μεθυλισοθειαζολιν-3(2H)-όνης (CMI) και 2-μεθυλισοθειαζολιν-3(2H)-όνης (MI) σε αναλογία 3:1 (αριθμός CAS 55965-84-9) (3), όπως και τα επιμέρους συστατικά του, CMI (αριθ. CAS 26172-55-4) και MI (αριθ. CAS 2682-20-4), χρησιμοποιούνται ως συντηρητικά σε παιχνίδια με βάση το νερό (4), όπως βαφές ερασιτεχνικής χρήσης, δαχτυλομπογιές, βαφές για υαλοπίνακες/γυαλί, κόλλες και φυσαλίδες από σαπούνι (5).

               (5)

               Στις συζητήσεις της σχετικά με το μείγμα CMI και MI σε αναλογία 3:1 καθώς και τα επιμέρους συστατικά του, CMI και MI, η υποομάδα «Χημικά προϊόντα» βασίστηκε στη σχετική γνωμοδότηση της επιστημονικής επιτροπής για την υγεία και τους περιβαλλοντικούς κινδύνους (ΕΕΥΠΚ), σημειώνοντας ότι ούτε το μείγμα CMI και MI σε αναλογία 3:1 ούτε η CMI και η MI συνιστώνται για χρήση σε παιχνίδια, λόγω των αλλεργικών αντιδράσεων που παρατηρήθηκαν σε σχέση με τις εν λόγω ουσίες σε καλλυντικά (6). Η υποομάδα «Χημικά προϊόντα» έλαβε επίσης υπόψη της τη σχετική γνώμη της ΕΕΑΚ που θεωρεί το μείγμα CMI και MI σε αναλογία 3:1 ιδιαίτερα ισχυρή αλλεργιογόνο ουσία για τον άνθρωπο, όπως αποδεικνύεται από τα διαθέσιμα δεδομένα (7).

               (6)

               Το μείγμα CMI και MI σε αναλογία 3:1 έχει ταξινομηθεί βάσει του κανονισμού (ΕΚ) αριθ. 1272/2008 ως ευαισθητοποιητική ουσία του δέρματος. Η CMI και η MI μεμονωμένα δεν ταξινομούνται βάσει του κανονισμού. Η οδηγία 2009/48/ΕΚ δεν προβλέπει επί του παρόντος ειδική οριακή τιμή για το μείγμα CMI/MI σε αναλογία 3:1 ούτε μεμονωμένα για τη CMI και τη MI, αλλά ούτε και μία γενική οριακή τιμή για τις ευαισθητοποιητικές ουσίες.

               (7)

               Με βάση τα ανωτέρω, η υποομάδα «Χημικά προϊόντα» πρότεινε, κατά τη συνεδρίασή της στις 15 Φεβρουαρίου 2012, να μη χρησιμοποιείται σε παιχνίδια το μείγμα CMI και MI σε αναλογία 3:1.

               (8)

               Σύμφωνα με το γερμανικό ομοσπονδιακό ίδρυμα εκτίμησης της επικινδυνότητας (Bundesinstitut für Risikobewertung, BfR) (8) πρέπει να καθοριστούν οριακές τιμές για τη CMI και τη MI, που είναι ισχυρές αλλεργιογόνες ουσίες, σε επίπεδο συγκέντρωσης που θεωρείται προστατευτικό για άτομα που είναι ήδη ευαισθητοποιημένα. Αυτός είναι ο πλέον αυστηρός τρόπος για να περιοριστούν τα αλλεργιογόνα, δεδομένου ότι τα ήδη ευαισθητοποιημένα άτομα υποφέρουν από εκδήλωση αλλεργίας σε ακόμη χαμηλότερες συγκεντρώσεις αλλεργιογόνων. Σύμφωνα με την ανωτέρω γνώμη της επιστημονικής επιτροπής για την ασφάλεια των καταναλωτών (ΕΕΑΚ), τέτοια συγκέντρωση είναι κατώτερη του 2 mg/kg (9).

               (9)

               Σύμφωνα με το BfR, η εποπτεία της αγοράς είναι σε θέση να προβαίνει συστηματικά σε ποσοτικό προσδιορισμό της CMI σε συγκεντρώσεις έως και 0,75 mg/kg και της MI σε συγκεντρώσεις έως και 0,25 mg/kg (10) (όρια ποσοτικού προσδιορισμού LOQs).

               (10)

               Με βάση τα ανωτέρω, η ομάδα εμπειρογνωμόνων για την ασφάλεια των παιχνιδιών συνέστησε, κατά τη συνεδρίασή της στις 23 Μαΐου 2014, να περιοριστούν οι χρήσεις της CMI και της MI στα όρια του ποσοτικού προσδιορισμού τους.

               (11)

               Ενώ υπάρχει ειδικό όριο μετανάστευσης για τη MI μεμονωμένα ως πρόσθετης ύλης για χρήση σε ορισμένα υλικά που έρχονται σε επαφή με τρόφιμα, οι βασικές παραδοχές για τον υπολογισμό του εν λόγω ορίου μετανάστευσης είναι διαφορετικές από εκείνες για το όριο συγκέντρωσης της MI σε παιχνίδια. Οι χρήσεις του μείγματος CMI και MI σε αναλογία 3:1 και της CMI μεμονωμένα δεν ρυθμίζονται για τα υλικά που έρχονται σε επαφή με τρόφιμα.

               (12)

               Με βάση τα ανωτέρω, το προσάρτημα Γ του παραρτήματος II της οδηγίας 2009/48/ΕΚ θα πρέπει να τροποποιηθεί ώστε να συμπεριλάβει όρια συγκέντρωσης για το μείγμα CMI και MI σε αναλογία 3:1, καθώς και μεμονωμένα για τις CMI και MI που χρησιμοποιούνται στα παιχνίδια.

               (13)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε βάσει του άρθρου 47 της οδηγίας 2009/48/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο προσάρτημα Γ του παραρτήματος II της οδηγίας 2009/48/ΕΚ προστίθενται οι ακόλουθες εγγραφές:

                  Ουσία

                  Αριθμός CAS

                  Οριακή τιμή

                  «μάζα αντίδρασης: 5-χλωρο-2-μεθυλο-4-ισοθειαζολιν-3-όνης (αριθ. ΕΚ 247-500-7) και 2-μεθυλ-2H-ισοθειαζολ-3-όνης (αριθ. ΕΚ 220-239-6) (3:1)

                  55965-84-9

                  1 mg/kg (όριο συγκέντρωσης) σε υδατικά υλικά παιχνιδιών

                  5-χλωρο-2-μεθυλ-ισοθειαζολιν-3(2H)-όνη

                  26172-55-4

                  0,75 mg/kg (όριο συγκέντρωσης) σε υδατικά υλικά παιχνιδιών

                  2-μεθυλισοθειαζολιν-3(2H)-όνη

                  2682-20-4

                  0,25 mg/kg (όριο συγκέντρωσης) σε υδατικά υλικά παιχνιδιών»

   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο στις 24 Νοεμβρίου 2017, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 24 Νοεμβρίου 2017.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 170 της 30.6.2009, σ. 1.

      (2)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      (3)  Οι εμπορικές επωνυμίες είναι Kathon, Acticide, Microcare κ.λπ., σύμφωνα με τη γνώμη σχετικά με το μείγμα 5-χλωρο-2-μεθυλισοθειαζολίν-3(2H)-όνης και 2-μεθυλισοθειαζολιν-3(2H)-όνης της επιστημονικής επιτροπής για την ασφάλεια των καταναλωτών (ΕΕΑΚ). Γνώμη που εκδόθηκε στις 8 Δεκεμβρίου 2009, σ. 6.

      (4)  Οργανισμός Προστασίας Περιβάλλοντος της Δανίας (2014) — Έρευνα και αξιολόγηση των συντηρητικών στα παιχνίδια όσον αφορά την υγεία. Έρευνα σχετικά με τις χημικές ουσίες στα καταναλωτικά προϊόντα αριθ. 124, 2014, πίνακας 24, σ. 56.

      (5)  Οργανισμός Προστασίας Περιβάλλοντος της Δανίας (2014) — Έρευνα και αξιολόγηση των συντηρητικών στα παιχνίδια όσον αφορά την υγεία. Έρευνα σχετικά με τις χημικές ουσίες στα καταναλωτικά προϊόντα αριθ. 124, 2014, σ. 38-39.

      (6)  Επιστημονική επιτροπή για την υγεία και τους περιβαλλοντικούς κινδύνους (ΕΕΥΠΚ), γνωμοδότηση σχετικά με την «Απάντηση της CEN στη γνώμη της ΕΕΤΟΠ σχετικά με την αξιολόγηση της έκθεσης της CEN για την αξιολόγηση κινδύνου των οργανικών χημικών ουσιών στα παιχνίδια», η οποία εγκρίθηκε στις 29 Μαΐου 2007, σ. 8 και πίνακας 1 στη σ. 9.

      (7)  Βλέπε γνωμοδότηση της ΕΑΑΚ στην υποσημείωση 3, σ. 35.

      (8)  Έγγραφο θέσης του BfR της 24.9.2012, σ. 4.

      (9)  Βλέπε γνωμοδότηση της ΕΑΑΚ στην υποσημείωση 3, σ. 33.

      (10)  Βλέπε υποσημείωση 8.


title: Οδηγία 2005/13/ΕΚ της Επιτροπής, της 21ης Φεβρουαρίου 2005, για την τροποποίηση της οδηγίας 2000/25/ΕΚ του Ευρωπαϊκού Κοινοβουλίου και του Συμβουλίου όσον αφορά τις εκπομπές ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων και για την τροποποίηση του παραρτήματος Ι της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου όσον αφορά την έγκριση τύπου γεωργικών ή δασικών ελκυστήρων (Κείμενο που παρουσιάζει ενδιαφέρον για τον ΕΟΧ)

text:
               1.3.2005

               EL

               Επίσημη Εφημερίδα της Ευρωπαϊκής Ένωσης

               L 55/35

      ΟΔΗΓΊΑ 2005/13/ΕΚ ΤΗΣ ΕΠΙΤΡΟΠΉΣ

   της 21ης Φεβρουαρίου 2005
   για την τροποποίηση της οδηγίας 2000/25/ΕΚ του Ευρωπαϊκού Κοινοβουλίου και του Συμβουλίου όσον αφορά τις εκπομπές ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων και για την τροποποίηση του παραρτήματος Ι της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου όσον αφορά την έγκριση τύπου γεωργικών ή δασικών ελκυστήρων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/25/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2000, σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων και για την τροποποίηση της οδηγίας 74/150/ΕΟΚ του Συμβουλίου (1), και ιδίως τα άρθρα 6 και 7,
   την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, για την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών, και για την κατάργηση της οδηγίας 74/150/ΕΟΚ (2), και ιδίως το άρθρο 19 παράγραφος 1 στοιχείο α),
   Εκτιμώντας τα ακόλουθα:

               (1)

               Η οδηγία 97/68/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1997, για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα, όπως τροποποιήθηκε από την οδηγία 2004/26/ΕΚ (3) ορίζει αυστηρότερες απαιτήσεις σχετικά με τις εκπομπές των κινητήρων που τοποθετούνται σε μη οδικά κινητά μηχανήματα, και εισάγει τρεις νέες φάσεις για τις οριακές τιμές των εκπομπών.

               (2)

               Η οδηγία 2000/25/ΕΚ, η οποία αποτελεί μια από τις επιμέρους οδηγίες στο πλαίσιο της διαδικασίας έγκρισης τύπου δυνάμει της οδηγίας 74/150/ΕΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων (4), πρέπει να ευθυγραμμιστεί με την οδηγία 97/68/ΕΚ, όπως τροποποιήθηκε από την οδηγία 2004/26/ΕΚ, ιδίως όσον αφορά την εισαγωγή του συστήματος ευελιξίας που προβλέπεται από αυτήν.

               (3)

               Τα παραρτήματα I και II της οδηγίας 2000/25/ΕΚ είναι ανάγκη να προσαρμοστούν, ιδίως προκειμένου να ληφθεί υπόψη η εισαγωγή, από την οδηγία 97/68/ΕΚ, όπως τροποποιήθηκε με την οδηγία 2004/26/ΕΚ, νέων ορίων για τις συνδυασμένες εκπομπές υδρογονανθράκων και οξειδίων του αζώτου. Στα εν λόγω παραρτήματα πρέπει να επέλθουν περαιτέρω αλλαγές ώστε να διασφαλιστεί η συνοχή των πληροφοριακών δελτίων που εισάγονται με τις οδηγίες 2000/25/ΕΚ, 97/68/ΕΚ και 2003/37/ΕΚ. Εξάλλου, το παράρτημα III της οδηγίας 2000/25/ΕΚ πρέπει να προσαρμοστεί προκειμένου να ενσωματώσει τις εναλλακτικές εγκρίσεις τύπου που πρέπει να αναγνωρίζονται για τις νέες φάσεις IIIA, IIIB και IV.

               (4)

               Είναι επίσης αναγκαίο να προσαρμοστεί το παράρτημα Ι της οδηγίας 2003/37/ΕΚ, ώστε να διασφαλιστεί η συνοχή μεταξύ των πληροφοριακών δελτίων που εισάγονται με τις οδηγίες 2000/25/ΕΚ, 97/68/ΕΚ και 2003/37/ΕΚ. Ειδικότερα, πρέπει να εξαλειφθούν οι αποκλίσεις σε επίπεδο ορολογίας για λόγους σαφήνειας.

               (5)

               Ως εκ τούτου, οι οδηγίες 2000/25/ΕΚ και 2003/37/ΕΚ πρέπει να τροποποιηθούν αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε δυνάμει του άρθρου 20, παράγραφος 1, της οδηγίας 2003/37/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2000/25/ΕΚ τροποποιείται ως ακολούθως:

               1)

               Στο άρθρο 1 προστίθενται οι ακόλουθες περιπτώσεις:

                           «—

                           “κινητήρας αντικατάστασης”, κάθε νεοκατασκευασμένος κινητήρας που προορίζεται για αντικατάσταση κινητήρα μηχανής, η προμήθεια του οποίου έγινε αποκλειστικά για το σκοπό αυτό.»

               2)

               Στο άρθρο 3 προστίθεται η ακόλουθη παράγραφος:
               «3.   Οι κινητήρες αντικατάστασης ανταποκρίνονται στις οριακές τιμές στις οποίες έπρεπε να ανταποκρίνεται ο προς αντικατάσταση κινητήρας κατά το χρόνο της αρχικής του διάθεσης στην αγορά.
               Η ένδειξη “ΚΙΝΗΤΗΡΑΣ ΑΝΤΙΚΑΤΑΣΤΑΣΗΣ” πρέπει να αναγράφεται σε ετικέτα προσκολλημένη στον κινητήρα ή μέσα στο εγχειρίδιο του κατόχου.»

               3)

               Παρεμβάλλεται το ακόλουθο άρθρο 3α:
               « Άρθρο 3α
               Πρόγραμμα ευελιξίας
               Κατά παρέκκλιση από το άρθρο 3 παράγραφοι 1 και 2, τα κράτη μέλη προβλέπουν ότι, κατόπιν αιτήσεως του κατασκευαστή του ελκυστήρα και υπό την προϋπόθεση ότι έχει χορηγηθεί άδεια από την εγκρίνουσα αρχή, ο κατασκευαστής του κινητήρα δύναται, κατά την περίοδο μεταξύ δύο διαδοχικών φάσεων οριακών τιμών, να διαθέσει στην αγορά περιορισμένο αριθμό κινητήρων οι οποίοι τηρούν μόνον τις οριακές τιμές εκπομπής της φάσης που προηγείται άμεσα της εφαρμοστέας φάσης κατά το δεδομένο χρονικό σημείο, ή ελκυστήρες με τέτοιους κινητήρες, υπό την προϋπόθεση ότι είναι σύμφωνοι με τις διατάξεις του παραρτήματος IV.»

               4)

               Το άρθρο 4 τροποποιείται ως εξής:

                           α)

                           στην παράγραφο 2 προστίθενται τα ακόλουθα στοιχεία γ), δ) και ε):

                                       «γ)

                                       στη φάση III A

                                                   —

                                                   μετά τις 31 Δεκεμβρίου 2005, για κινητήρες των κατηγοριών Η, Θ και ΙΑ (με ισχύ όπως ορίζεται στο άρθρο 9 παράγραφος 3α της οδηγίας 97/68/ΕΚ),

                                                   —

                                                   μετά τις 31 Δεκεμβρίου 2006, για κινητήρες της κατηγορίας Ι (με ισχύ όπως ορίζεται στο άρθρο 9 παράγραφος 3α της οδηγίας 97/68/ΕΚ)·

                                       δ)

                                       στη φάση III B

                                                   —

                                                   μετά τις 31 Δεκεμβρίου 2009, για κινητήρες της κατηγορίας ΙΒ (με ισχύ όπως ορίζεται στο άρθρο 9 παράγραφος 3γ της οδηγίας 97/68/ΕΚ),

                                                   —

                                                   μετά τις 31 Δεκεμβρίου 2010, για κινητήρες των κατηγοριών ΙΓ και ΙΔ (με ισχύ όπως ορίζεται στο άρθρο 9 παράγραφος 3γ της οδηγίας 97/68/ΕΚ),

                                                   —

                                                   μετά τις 31 Δεκεμβρίου 2011, για κινητήρες της κατηγορίας ΙΣΤ (με ισχύ όπως ορίζεται στο άρθρο 9 παράγραφος 3γ της οδηγίας 97/68/ΕΚ)·

                                       ε)

                                       στη φάση IV

                                                   —

                                                   μετά τις 31 Δεκεμβρίου 2012, για κινητήρες της κατηγορίας ΙΖ (με ισχύ όπως ορίζεται στο άρθρο 9 παράγραφος 3δ της οδηγίας 97/68/ΕΚ),

                                                   —

                                                   μετά τις 30 Σεπτεμβρίου 2013, για κινητήρες της κατηγορίας ΙΗ (με ισχύ όπως ορίζεται στο άρθρο 9, παράγραφος 3δ της οδηγίας 97/68/ΕΚ).»

                           β)

                           στην παράγραφο 3 προστίθενται οι ακόλουθες περιπτώσεις:

                                       «—

                                       μετά τις 31 Δεκεμβρίου 2005, για κινητήρες της κατηγορίας Η,

                                       —

                                       μετά τις 31 Δεκεμβρίου 2006 για κινητήρες της κατηγορίας Θ,

                                       —

                                       μετά τις 31 Δεκεμβρίου 2006 για κινητήρες της κατηγορίας ΙΑ,

                                       —

                                       μετά τις 31 Δεκεμβρίου 2007 για κινητήρες της κατηγορίας Ι,

                                       —

                                       μετά τις 31 Δεκεμβρίου 2010 για κινητήρες της κατηγορίας ΙΒ,

                                       —

                                       μετά τις 31 Δεκεμβρίου 2011 για κινητήρες της κατηγορίας ΙΓ,

                                       —

                                       μετά τις 31 Δεκεμβρίου 2011 για κινητήρες της κατηγορίας ΙΔ,

                                       —

                                       μετά τις 31 Δεκεμβρίου 2012 για κινητήρες της κατηγορίας ΙΣΤ,

                                       —

                                       μετά τις 31 Δεκεμβρίου 2013 για κινητήρες της κατηγορίας ΙΖ,

                                       —

                                       μετά τις 30 Σεπτεμβρίου 2014, για κινητήρες της κατηγορίας ΙΗ.»

                           γ)

                           η παράγραφος 5 αντικαθίσταται από το ακόλουθο κείμενο:
                           «5.   Για κινητήρες των κατηγοριών Α έως Ζ τα κράτη μέλη δύνανται να μεταθέσουν τις ημερομηνίες της παραγράφου 3 κατά δύο έτη όσον αφορά κινητήρες με ημερομηνία παραγωγής προτέρα της αναφερόμενης. Τα κράτη μέλη δύνανται να παραχωρούν άλλες εξαιρέσεις υπό τους όρους που καθορίζονται στο άρθρο 10 της οδηγίας 97/68/ΕΚ.»

                           δ)

                           προστίθενται οι ακόλουθοι παράγραφοι 6, 7 και 8:
                           «6.   Για κινητήρες των κατηγοριών Η έως ΙΗ, οι ημερομηνίες που ορίζονται στην παράγραφο 3 μετατίθενται κατά δύο έτη όσον αφορά τους κινητήρες με ημερομηνία παραγωγής που προηγείται της αναφερομένης.
                           7.   Για τύπους κινητήρων ή σειρά κινητήρων που ανταποκρίνονται στις οριακές τιμές που ορίζονται στους πίνακες των σημείων 4.1.2.4, 4.1.2.5 και 4.1.2.6 του παραρτήματος I της οδηγίας 97/68/ΕΚ πριν από τις ημερομηνίες που ορίζονται στην παράγραφο 3 του παρόντος άρθρου, τα κράτη μέλη προβλέπουν ειδική σήμανση ώστε να αποδεικνύεται ότι ο οικείος εξοπλισμός πληροί τις απαιτούμενες οριακές τιμές πριν από τις οριζόμενες προθεσμίες.
                           8.   Σύμφωνα με τη διαδικασία που αναφέρεται στο άρθρο 20, παράγραφος 2, της οδηγίας 2003/37/ΕΚ, η Επιτροπή ευθυγραμμίζει τις οριακές τιμές και τις ημερομηνίες των σταδίων IIIB και IV με τις οριακές τιμές και ημερομηνίες που αποφασίστηκαν ύστερα από τη διαδικασία αναθεώρησης που προβλέπεται στο άρθρο 2, στοιχείο β) της οδηγίας 2004/26/ΕΚ, όσον αφορά τις ανάγκες των γεωργικών ή δασικών ελκυστήρων και ιδίως των ελκυστήρων των κατηγοριών T2, T4.1 και C2.»

               5)

               Τα παραρτήματα I, II και III τροποποιούνται σύμφωνα με το παράρτημα I της παρούσας οδηγίας.

               6)

               Προστίθεται παράρτημα IV, το περιεχόμενο του οποίου παρατίθεται στο παράρτημα ΙΙ της παρούσας οδηγίας.

         Άρθρο 2
   Το παράρτημα Ι της οδηγίας 2003/37/ΕΚ τροποποιείται σύμφωνα με το παράρτημα ΙΙΙ της παρούσας οδηγίας.
   Άρθρο 3
   1.   Τα κράτη μέλη θεσπίζουν και δημοσιεύουν πριν από τις 31 Δεκεμβρίου 2005 το αργότερο τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και έναν πίνακα αντιστοιχίας μεταξύ των διατάξεων αυτών και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιανουαρίου 2006.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 21 Φεβρουαρίου 2005.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 173 της 12.7.2000, σ. 1· οδηγία όπως τροποποιήθηκε από την πράξη προσχώρησης του 2003.

      (2)  ΕΕ L 171 της 9.7.2003, σ. 1· οδηγία όπως τροποποιήθηκε από την οδηγία 2004/66/ΕΚ του Συμβουλίου (ΕΕ L 168 της 1.5.2004, σ. 35).

      (3)  ΕΕ L 59 της 27.2.1998, σ. 1· οδηγία όπως τροποποιήθηκε τελευταία από την οδηγία 2004/26/ΕΚ (ΕΕ L 146 της 30.4.2004, σ. 1).

      (4)  ΕΕ L 84 της 28.3.1974, σ. 10· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      ΠΑΡΑΡΤΗΜΑ I
      Τα παραρτήματα I, II και III της οδηγίας 2000/25/ΕΚ τροποποιούνται ως εξής:

                  1.

                  Το παράρτημα I τροποποιείται ως εξής:

                              α)

                              το προσάρτημα 1 αντικαθίσταται από το ακόλουθο κείμενο:

                                 «Προσάρτημα 1

                              β)

                              στο προσάρτημα 2, τμήμα II, το σημείο 2.4 αντικαθίσταται από το ακόλουθο κείμενο:
                              «2.4.   Αποτελέσματα δοκιμών
                              Μετρήσεις σύμφωνα με τις προδιαγραφές της οδηγίας 97/68/ΕΚ

                                          CO
                                          (g/kWh)

                                          HC
                                          (g/kWh)

                                          NOx
                                          (g/kWh)

                                          HC + NOx
                                          (g/kWh)

                                          Σωματίδια
                                          (g/kWh)»

                  2.

                  Το παράρτημα II τροποποιείται ως εξής:

                              α)

                              το προσάρτημα 1 τροποποιείται ως εξής:

                                          i)

                                          τα σημεία 2.1.17 και 2.1.18 αντικαθίστανται από το ακόλουθο κείμενο:

                                                      «2.1.17.

                                                      Σύστημα εισαγωγής: μέγιστη επιτρεπτή υποπίεση εισαγωγής στην ονομαστική ταχύτητα του κινητήρα και υπό φορτίο 100 %: … kPa

                                                      2.1.18.

                                                      Σύστημα εξαγωγής: μέγιστη επιτρεπτή αντίθλιψη εξαγωγής σε ονομαστική ταχύτητα μηχανής και με 100 % φορτίο: … kPa»

                                          (ii)

                                          προστίθενται τα ακόλουθα:
                                          «2.6.   Διάταξη θυρίδων

                                                      2.6.1.

                                                      Θέση, μέγεθος και αριθμός»

                              β)

                              στο προσάρτημα 2, το σημείο 2.2.4 αντικαθίσταται από το ακόλουθο κείμενο:
                              «2.2.4.   Αποτελέσματα δοκιμών
                              Μετρήσεις σύμφωνα με τις προδιαγραφές της οδηγίας 97/68/ΕΚ

                                          CO
                                          (g/kWh)

                                          HC
                                          (g/kWh)

                                          NOx
                                          (g/kWh)

                                          HC + NOx
                                          (g/kWh)

                                          Σωματίδια
                                          (g/kWh)»

                  3.

                  Το παράρτημα III αντικαθίσταται από το ακόλουθο κείμενο:

                     «ΠΑΡΑΡΤΗΜΑ III
                     ΑΝΑΓΝΩΡΙΣΗ ΕΝΑΛΛΑΚΤΙΚΩΝ ΕΓΚΡΙΣΕΩΝ ΤΥΠΟΥ
                     1.   Για τη φάση I, αναγνωρίζονται ως ισοδύναμα τα ακόλουθα πιστοποιητικά έγκρισης τύπου για κινητήρες των κατηγοριών A, B και Γ, όπως ορίζονται στην οδηγία 97/68/ΕΚ:
                     1.1.   Πιστοποιητικά έγκρισης τύπου σύμφωνα με την οδηγία 97/68/ΕΚ·
                     1.2.   Πιστοποιητικά έγκρισης τύπου σύμφωνα με την οδηγία 88/77/ΕΟΚ, που ανταποκρίνονται στις απαιτήσεις της φάσης A ή B οι οποίες ορίζονται στο άρθρο 2 και το παράρτημα I, σημείο 6.2.1 της οδηγίας 88/77/ΕΟΚ, όπως τροποποιήθηκε από την οδηγία 91/542/ΕΟΚ, ή τον κανονισμό ΟΕΕ/ΟΗΕ αριθ. 49, σειρά διορθωτικών τροπολογιών 02, διορθωτικά I/2·
                     1.3.   Πιστοποιητικά έγκρισης τύπου σύμφωνα με τον κανονισμό ΟΕΕ/ΟΗΕ αριθ. 96.
                     2.   Για τη φάση II, αναγνωρίζονται ως ισοδύναμα τα ακόλουθα πιστοποιητικά έγκρισης τύπου:
                     2.1.   Πιστοποιητικά έγκρισης τύπου σύμφωνα με την οδηγία 97/68/ΕΚ, φάση II για κινητήρες των κατηγοριών Δ, E, ΣΤ και Ζ.
                     2.2.   Πιστοποιητικά έγκρισης τύπου σύμφωνα με την οδηγία 88/77/ΕΟΚ, όπως τροποποιήθηκε από την οδηγία 99/96/ΕΚ τα οποία συμμορφώνονται προς τις φάσεις A, B1, B2 ή Γ που ορίζονται στο άρθρο 2 και το σημείο 6.2.1 του παραρτήματος I.
                     2.3.   Κανονισμός ΟΕΕ/ΟΗΕ αριθ. 49, σειρά διορθωτικών τροπολογιών 03.
                     2.4.   Εγκρίσεις φάσης B σύμφωνα με το σημείο 5.2.1 της σειράς διορθωτικών τροπολογιών 01 του κανονισμού ΟΕΕ/ΟΗΕ αριθ. 96.
                     3.   Για τη φάση III A, αναγνωρίζονται ως ισοδύναμα τα ακόλουθα πιστοποιητικά έγκρισης τύπου:
                     Πιστοποιητικά έγκρισης τύπου σύμφωνα με την οδηγία 97/68/ΕΚ, φάση III A για κινητήρες των κατηγοριών H, Θ, Ι και ΙΑ.
                     4.   Για τη φάση III B, αναγνωρίζονται ως ισοδύναμα τα ακόλουθα πιστοποιητικά έγκρισης τύπου:
                     Πιστοποιητικά έγκρισης τύπου σύμφωνα με την οδηγία 97/68/ΕΚ, φάση III B για κινητήρες των κατηγοριών ΙΒ, ΙΓ, ΙΔ και ΙΣΤ.
                     5.   Για τη φάση IV, αναγνωρίζονται ως ισοδύναμα τα ακόλουθα πιστοποιητικά έγκρισης τύπου:
                     Πιστοποιητικά έγκρισης τύπου σύμφωνα με την οδηγία 97/68/ΕΚ, φάση IV για κινητήρες των κατηγοριών ΙΖ και ΙΗ.»

      ΠΑΡΑΡΤΗΜΑ II
      Το ακόλουθο παράρτημα IV προστίθεται στην οδηγία 2000/25/ΕΚ:

            «ΠΑΡΑΡΤΗΜΑ IV
            ΔΙΑΤΑΞΕΙΣ ΓΙΑ ΕΛΚΥΣΤΗΡΕΣ ΚΑΙ ΚΙΝΗΤΗΡΕΣ ΠΟΥ ΔΙΑΤΙΘΕΝΤΑΙ ΣΤΗΝ ΑΓΟΡΑ ΣΤΟ ΠΛΑΙΣΙΟ ΤΟΥ ΣΥΣΤΗΜΑΤΟΣ ΕΥΕΛΙΞΙΑΣ ΠΟΥ ΘΕΣΠΙΖΕΤΑΙ ΣΤΟ ΑΡΘΡΟ 3α
            1.   ΕΝΕΡΓΕΙΕΣ ΤΩΝ ΚΑΤΑΣΚΕΥΑΣΤΩΝ ΚΙΝΗΤΗΡΩΝ ΚΑΙ ΕΛΚΥΣΤΗΡΩΝ
            1.1.   Ένας κατασκευαστής ελκυστήρων που επιθυμεί να κάνει χρήση του συστήματος ευελιξίας, υποβάλλει αίτηση άδειας στην εγκρίνουσα αρχή του, προκειμένου να διαθέσει στην αγορά ή να προμηθευτεί από τους προμηθευτές κινητήρων του, κατά την περίοδο μεταξύ δύο φάσεων εκπομπών, τις ποσότητες κινητήρων που περιγράφονται στα σημεία 1.2 και 1.3, οι οποίοι δεν τηρούν τις τρέχουσες οριακές τιμές εκπομπής, αλλά έχουν εγκριθεί κατά την αμέσως προηγούμενη φάση ορίων εκπομπής.
            1.2.   Ο αριθμός των κινητήρων που διατίθενται στην αγορά στο πλαίσιο συστήματος ευελιξίας δεν υπερβαίνει, για κάθε κατηγορία κινητήρων, το 20 % των ετήσιων πωλήσεων ελκυστήρων με κινητήρες αυτής της κατηγορίας κινητήρων (όπως προκύπτει από το μέσο όρο των πωλήσεων των τελευταίων πέντε ετών στην αγορά της Ευρωπαϊκής Ένωσης). Εφόσον ο κατασκευαστής ελκυστήρων έχει θέσει σε εμπορία στην Ευρωπαϊκή Ένωση ελκυστήρες για χρονικό διάστημα μικρότερο της πενταετίας, ο μέσος όρος υπολογίζεται με βάση το χρονικό διάστημα κατά το οποίο ο κατασκευαστής ελκυστήρων έθεσε σε εμπορία ελκυστήρες στην αγορά της Ευρωπαϊκής Ένωσης.
            1.3.   Ος προαιρετική εναλλακτική λύση σε σχέση με το σημείο 1.2, ένας κατασκευαστής ελκυστήρων μπορεί να επιδιώξει να λάβει άδεια για λογαριασμό του προμηθευτή του κινητήρων ώστε ο τελευταίος να διαθέσει στην αγορά ορισμένο αριθμό κινητήρων στο πλαίσιο του συστήματος ευελιξίας. Ο αριθμός των κινητήρων για κάθε κατηγορία δεν υπερβαίνει τις ακόλουθες τιμές:

                        Κατηγορία κινητήρα

                        Αριθμός κινητήρων

                        19-37 kW

                        200

                        37-75 kW

                        150

                        75-130 kW

                        100

                        130-560 kW

                        50

                  1.4.   Ο κατασκευαστής ελκυστήρων περιλαμβάνει στην αίτησή του προς την εγκρίνουσα αρχή, τα ακόλουθα στοιχεία:

                        α)

                        δείγμα επισημάνσεων οι οποίες θα τοποθετηθούν σε κάθε ελκυστήρα στον οποίο θα τοποθετηθεί κινητήρας που διατέθηκε στην αγορά στο πλαίσιο του συστήματος ευελιξίας. Οι επισημάνσεις αναγράφουν το ακόλουθο κείμενο: “ΕΛΚΥΣΤΗΡΑΣ αριθ. … (σειρά ελκυστήρων) ΑΠΟ … (συνολικός αριθμός ελκυστήρων στην αντίστοιχη ζώνη ισχύος) ΜΕ ΚΙΝΗΤΗΡΑ αριθ. … ΜΕ ΤΥΠΟ ΕΓΚΡΙΣΗΣ (οδηγία 2000/25/ΕΚ) αριθ. …” και

                        β)

                        δείγμα συμπληρωματικής επισήμανσης που θα τοποθετηθεί στον κινητήρα και στην οποία θα αναγράφεται το κείμενο που σημειώνεται στο σημείο 2.2 του παρόντος παραρτήματος.

                  1.5.   Ο κατασκευαστής ελκυστήρων παρέχει στην εγκρίνουσα αρχή όλες τις πληροφορίες που συνδέονται με την εφαρμογή του συστήματος ευελιξίας τις οποίες η εγκρίνουσα αρχή ενδέχεται να ζητήσει ως αναγκαίες για να λάβει απόφαση.
            1.6.   Ο κατασκευαστής ελκυστήρων υποβάλλει ανά εξάμηνο έκθεση στην εγκρίνουσα αρχή κάθε κράτους μέλους, στο οποίο ο ελκυστήρας ή ο κινητήρας διατίθεται στην αγορά, σχετικά με την εφαρμογή των συστημάτων ευελιξίας που χρησιμοποιεί. Η έκθεσή του περιλαμβάνει σωρευτικά δεδομένα για τον αριθμό κινητήρων και ελκυστήρων που έχει διαθέσει στην αγορά στο πλαίσιο του συστήματος ευελιξίας, τους αριθμούς σειράς κινητήρων και ελκυστήρων και τα κράτη μέλη στην αγορά των οποίων ο ελκυστήρας έχει διατεθεί. Αυτή η διαδικασία συνεχίζεται για όσο διάστημα εξελίσσεται ένα σύστημα ευελιξίας.
            2.   ΕΝΕΡΓΕΙΕΣ ΤΟΥ ΚΑΤΑΣΚΕΥΑΣΤΗ ΚΙΝΗΤΗΡΑ
            2.1.   Ένας κατασκευαστής κινητήρων μπορεί να διαθέσει στην αγορά κινητήρες στο πλαίσιο ενός ευέλικτου συστήματος οι οποίοι καλύπτονται από έγκριση χορηγηθείσα σύμφωνα με το σημείο 1 του παρόντος παραρτήματος.
            2.2.   Ο κατασκευαστής κινητήρων πρέπει να επιθέτει επισήμανση στους κινητήρες αυτούς με το ακόλουθο κείμενο: “Ο κινητήρας διατίθεται στην αγορά στο πλαίσιο του συστήματος ευελιξίας”.
            3.   ΕΝΕΡΓΕΙΕΣ ΤΗΣ ΕΓΚΡΙΝΟΥΣΑΣ ΑΡΧΗΣ
            Η εγκρίνουσα αρχή εκτιμά το περιεχόμενο του αιτήματος για χρήση συστήματος ευελιξίας και τα συνημμένα έγγραφα. Ακολούθως, πληροφορεί τον κατασκευαστή ελκυστήρων για την απόφασή της σχετικά με το κατά πόσον εγκρίνει ή όχι τη χρήση του συστήματος ευελιξίας.»

      ΠΑΡΑΡΤΗΜΑ ΙΙΙ
      Στο παράρτημα Ι της οδηγίας 2003/37/ΕΚ, το υπόδειγμα A, ενότητα 3 «Κινητήρας» αντικαθίσταται από τα ακόλουθα:


Avis juridique important

|

32001L0064

Οδηγία 2001/64/ΕΚ του Συμβουλίου, της 31ης Αυγούστου 2001, για την τροποποίηση της οδηγίας 66/401/ΕΟΚ περί εμπορίας σπόρων προς σπορά κτηνοτροφικών φυτών και της οδηγίας 66/402/ΕΟΚ περί εμπορίας σπόρων δημητριακών προς σπορά

Επίσημη Εφημερίδα αριθ. L 234 της 01/09/2001 σ. 0060 - 0061

Οδηγία 2001/64/ΕΚ του Συμβουλίουτης 31ης Αυγούστου 2001για την τροποποίηση της οδηγίας 66/401/ΕΟΚ περί εμπορίας σπόρων προς σπορά κτηνοτροφικών φυτών και της οδηγίας 66/402/ΕΟΚ περί εμπορίας σπόρων δημητριακών προς σποράΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Για τους λόγους που αναφέρονται κατωτέρω, η οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών(4) και η οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά(5) θα πρέπει να τροποποιηθούν.(2) Με την απόφαση 94/650/ΕΚ της Επιτροπής,(6), οργανώθηκε προσωρινή πειραματική προσπάθεια υπό συγκεκριμένους όρους, με σκοπό να διαπιστωθεί κατά πόσο η διάθεση σπόρων χύμα στον τελικό καταναλωτή δεν θα έχει δυσμενή επίδραση στην ποιότητα των σπόρων σε σύγκριση με το επίπεδο ποιότητας που έχει επιτευχθεί βάσει του παρόντος συστήματος σύμφωνα με τις οδηγίες 66/401/ΕΟΚ και 66/402/ΕΟΚ.(3) Σύμφωνα με την εν λόγω προσωρινή πειραματική προσπάθεια, θα πρέπει να επιτραπεί η εμπορία των σπόρων χύμα στον τελικό καταναλωτή σε μόνιμη βάση, υπό την προϋπόθεση ότι τηρούνται συγκεκριμένοι όροι, και να τροποποιηθούν αναλόγως οι οδηγίες 66/401/ΕΟΚ και 66/402/ΕΟΚ.(4) Τα μέτρα που είναι απαραίτητα για την εφαρμογή των οδηγιών 66/401/ΕΟΚ και 66/402/ΕΟΚ θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 66/401/ΕΟΚ τροποποιείται ως εξής:1. Παρεμβάλλεται το ακόλουθο άρθρο: "Άρθρο 10δ1. Κατά παρέκκλιση των άρθρων 8, 9 και 10, τα κράτη μέλη μπορούν να απλουστεύουν τις διατάξεις που αφορούν τον τρόπο σφράγισης και τη σήμανση της συσκευασίας στην περίπτωση διάθεσης χύμα στον τελικό καταναλωτή σπόρων της κατηγορίας 'πιστοποιημένοι σπόροι'.2. Οι όροι για την εφαρμογή της παρέκκλισης δυνάμει της παραγράφου 1 καθορίζονται με τη διαδικασία του άρθρου 21 παράγραφος 2.Μέχρις ότου θεσπισθούν τα εν λόγω μέτρα, εφαρμόζονται οι όροι που περιλαμβάνονται στο άρθρο 2 της απόφασης 94/650/ΕΟΚ(8) της Επιτροπής."2. Το άρθρο 21 αντικαθίσταται από το ακόλουθο κείμενο: "Άρθρο 211. Η Επιτροπή επικουρείται από τη μόνιμη επιτροπή σπόρων προς σπορά και γεωργικών δενδροκηπευτικών και δασικών φυτών προς φύτευση που συστάθηκε βάσει του άρθρου 1 της απόφασης 66/399/ΕΟΚ του Συμβουλίου, (στο εξής καλούμενη 'επιτροπή').2. Όταν γίνεται αναφορά στην παρούσα παράγραφο αυτή, εφαρμόζονται τα άρθρα 4 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(9).Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ είναι ένας μήνας.3. Η επιτροπή θεσπίζει τον εσωτερικό της κανονισμό."Άρθρο 2Η οδηγία 66/402/ΕΟΚ τροποποιείται ως εξής:1. Παρεμβάλλεται το ακόλουθο άρθρο: "Άρθρο 10α1. Κατά παρέκκλιση των άρθρων 8, 9 και 10, τα κράτη μέλη μπορούν να απλουστεύουν τις διατάξεις που αφορούν τον τρόπο σφράγισης και τη σήμανση της συσκευασίας στην περίπτωση διάθεσης χύμα στον τελικό καταναλωτή σπόρων της κατηγορίας 'πιστοποιημένοι σπόροι'.2. Οι όροι για την εφαρμογή της παρέκκλισης δυνάμει της παραγράφου 1 καθορίζονται με τη διαδικασία του άρθρου 21.Μέχρις ότου θεσπισθούν τα εν λόγω μέτρα, εφαρμόζονται οι όροι που περιλαμβάνονται στο άρθρο 2 της απόφασης 94/650/ΕΟΚ της Επιτροπής(10)."2. Το άρθρο 21 αντικαθίσταται από το ακόλουθο κείμενο: "Άρθρο 211. Η Επιτροπή επικουρείται από τη μόνιμη επιτροπή σπόρων προς σπορά και γεωργικών δενδροκηπευτικών και δασικών φυτών προς φύτευση που συστάθηκε βάσει του άρθρου 1 της απόφασης 66/399/ΕΟΚ του Συμβουλίου (στο εξής καλούμενη 'επιτροπή').2. Όταν γίνεται αναφορά στην παρούσα παράγραφο αυτή, εφαρμόζονται τα άρθρα 4 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(11).Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ είναι ένας μήνας.3. Η επιτροπή θεσπίζει τον εσωτερικό της κανονισμό."Άρθρο 31. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία πριν από την 1η Μαΐου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 31 Αυγούστου 2001.Για το ΣυμβούλιοΟ ΠρόεδροςL. Michel(1) ΕΕ C 213 E της 31.7.2001.(2) Γνώμη του Ευρωπαϊκού Κοινοβουλίου της 4ης Ιουλίου 2001.(3) Γνώμη της Οικονομικής και Κοινωνικής Επιτροπής, της 11ης Ιουλίου 2001.(4) ΕΕ 125 της 11.7.1966, σ. 2298/66· οδηγία όπως τροποποιήθηκε τελευταία από την οδηγία 98/96/ΕΚ (ΕΕ L 25 της 1.2.1999, σ. 27).(5) ΕΕ L 125 της 11.7.1996, σ. 2309/66· οδηγία όπως τροποποιήθηκε τελευταία από την οδηγία 1999/54/ΕΚ της Επιτροπής (EE L 142 της 5.6.1999, σ. 30).(6) ΕΕ L 252 της 28.9.1994, σ. 15· απόφαση όπως τροποποιήθηκε τελευταία από την απόφαση 2000/441/ΕΚ της Επιτροπής (ΕΕ L 176 της 15.7.2000, σ. 50).(7) ΕΕ L 184 της 17.7.1999, σ. 23.(8) ΕΕ L 252 της 28.9.1994, σ. 15· απόφαση όπως τροποποιήθηκε τελευταία από την απόφαση 2000/441/ΕΚ της Επιτροπής, (ΕΕ L 176 της 15.7.2000, σ. 50).(9) ΕΕ L 184 της 17.7.1999, σ. 23.(10) ΕΕ L 252 της 28.9.1994, σ. 15· απόφαση όπως τροποποιήθηκε τελευταία από την απόφαση 2000/441/ΕΚ της Επιτροπής, (ΕΕ L 176 της 15.7.2000, σ. 50).(11) ΕΕ L 184 της 17.7.1999, σ. 23.